Curs en línia d'autoaprenentatge sobre el lloc de treball a la UIB

# Mòdul 0: Introducció al curs d'autoformació

Estàs a punt de començar un curs d'autoaprenentatge que et permetrà conèixer millor el teu paper com a personal docent i investigador (PDI) a la Universitat de les Illes Balears (UIB).

Aquest curs us proporcionarà una visió clara i directa sobre les responsabilitats, l'estructura i els aspectes administratius relacionats amb el lloc de treball d'ajudant doctor a la UIB.

**Què hi aprendràs?**

— La missió i els valors de la UIB.

— La normativa laboral aplicable al lloc de treball.

— Dades importants sobre la gestió administrativa, com ara nòmines, certificats i permisos, entre altres.

— El que fa referència a la igualtat de gènere a la Universitat.

— Informació sobre la prevenció de riscs laborals.

— Avantatges i oportunitats de la formació contínua com a PDI de la UIB.

**Com et beneficiarà aquest curs en completar-lo?**

— Milloraràs el teu coneixement sobre les responsabilitats laborals.

— Dominaràs els tràmits administratius, cosa que et donarà més autonomia.

— Augmentaràs la teva productivitat i col·laboració dins la Universitat, i com a resultat gaudireu d’un entorn més equitatiu i eficient.

Aquest curs ha estat dissenyat per ser flexible i dinàmic, per adaptar-se al teu ritme i facilitar-te l’aprenentatge de manera efectiva. No t’ocuparà més de 12 hores, entre lectura i escolta.

# Mòdul 1: Introducció a l'entorn de treball

Aquest mòdul us donarà una visió global de l'entorn laboral de la UIB.

Coneixeràs la història i els valors que guien la Universitat, així com els aspectes essencials relacionats amb el teu lloc de treball: des de les responsabilitats que assumiràs com a PDI (personal docent i investigador) fins als tràmits administratius i l'organització del treball col·laboratiu; aquest mòdul et prepararà per desenvolupar-te de manera efectiva a la UIB.

### Competències que adquiriràs

En acabar aquest mòdul, seràs capaç de:

— Entendre l’estructura organitzativa i els valors de la UIB.

— Gestionar eficientment el teu lloc de treball i complir les normatives aplicables.

— Fer tràmits administratius de manera autònoma a través de la plataforma UIBdigital.

— Millorar les teves habilitats de comunicació, col·laboració i resolució de conflictes dins la comunitat universitària.

### Metodologia

Aquest mòdul combina textos, àudios, vídeos i infografies per facilitar l’aprenentatge de manera flexible i adaptada a diferents maneres d’aprendre.

### Continguts del mòdul

* Història i missió de l'organització
* El meu lloc de treball: responsabilitats i rols
* Aspectes administratius i gestió laboral
* Organització del treball col·laboratiu
* Acció social de la UIB

## Història i missió de la UIB

La **UIB**, fundada el març de 1978, està compromesa amb el progrés i l'excel·lència a l'educació superior. Actualment, la UIB està liderada pel Rector **doctor Jaume Carot Giner**, que va assumir el càrrec el 2021.

Vídeo institucional

Pots explorar la UIB més a fons a través del vídeo institucional, disponible als enllaços següents:

— [Lloc web de la UIB] https://www.uib.cat/lauib/Visitants/

— [YouTube] https://www.youtube.com/watch?v=6AJdl2bhKiw

**Pla estratègic 2023-2027**

La Universitat basa el seu desenvolupament en tres pilars que en defineixen la missió, la visió i els valors:

— Missió

Com a institució pública, la UIB té com a objectiu promoure el desenvolupament humà i el progrés econòmic i social sostenible.

Això ho aconsegueix a través de la docència, investigació, innovació i la difusió del coneixement científic i la cultura, arrelada a les Illes Balears, però amb una clara vocació internacional.

— Visió

La UIB aspira a ser una universitat d'excel·lència, que fomenti el progrés i estigui alineada amb les necessitats socials.

Cerca ser reconeguda internacionalment promovent l'esperit emprenedor i destacant en igualtat, diversitat, inclusivitat i participació.

— Valors

La UIB es guia pels principis dels drets humans, el compromís acadèmic i el bon govern.

A més, destaca per l'excel·lència, el compromís social, la sostenibilitat, la pluralitat i l'arrelament al territori balear.

**Calendario

Descripción generada automáticamente**

## Estructura i funcionament del lloc de treball

Pel que fa al teu lloc de treball com a PDI, és fonamental que coneguis les diferències entre facultats, departaments, àrees de coneixement i àmbits dins l'estructura de la UIB.

Les facultats i els departaments són dos dels nou àmbits que componen l'organització de la UIB, i s'estructuren de la manera següent:

**Facultats i escoles**

Són els centres responsables de l’organització de l’ensenyament, així com dels processos acadèmics, administratius i de gestió necessaris per obtenir títols de grau.

Consulta aquí totes les facultats de la UIB

<https://www.uib.cat/lauib/Govern-i-organitzacio/estructura/>

**Departaments**

Són unitats que s'encarreguen de coordinar els estudis d'un o més àmbits del coneixement.

A més, donen suport a la docència i investigació del professorat.

Coneix tots els departaments de la UIB

<https://www.uib.cat/lauib/Govern-i-organitzacio/estructura/Departaments/>

**Centre d’Estudis de Postgrau**

La seva missió és centralitzar i coordinar l'oferta educativa dels estudis de màster i gestionar els aspectes acadèmics i administratius corresponents.

Consulta’n aquí el lloc web

<https://cep.uib.cat/>

**Escola de Doctorat**

Aquesta unitat té com a objectiu organitzar els estudis de doctorat a la UIB.

Consulta’n aquí el lloc web

<https://edoctorat.uib.cat/>

**Seus universitàries**

La UIB, amb l’objectiu de reduir l’impacte de la discontinuïtat territorial, té seus universitàries a les illes d’Eivissa i Formentera i de Menorca.

Les seus de la UIB estan dissenyades per garantir que els estudiants d’aquestes illes puguin fer tots els tràmits administratius necessaris i seguir la docència dels estudis impartits, sovint recolzats en les noves tecnologies.

A més de complir la seva funció acadèmica, les seus de la UIB també fomenten la divulgació científica i la dinamització cultural i integren activitats pròpies de l'àmbit universitari a la vida de les illes.

Coneix la Seu de la UIB a Menorca

<https://menorca.uib.cat/>

Coneix la Seu de la UIB a Eivissa i Formentera

<https://eivissa.uib.cat/>

Recorda que, com a PDI, si imparteixes classes en aquestes seus, podràs beneficiar-te del descompte del 75 per cent en els desplaçaments aeris o marítims. Per a això, cal que demanis el certificat de resident.

**Instituts de recerca**

Centres especialitzats en investigació científica i tècnica o en la creació artística.

Coneix els instituts de recerca de la UIB

https://www.uib.cat/lauib/Govern-i-organitzacio/estructura/Instituts/

**Laboratoris**

Entitats que cobreixen les necessitats de recerca i col·laboren en la docència donant suport tant als departaments com als instituts de recerca.

Coneix els laboratoris de la UIB

<https://www.uib.cat/lauib/Govern-i-organitzacio/estructura/Laboratoris/>

**Unitats d'innovació**

Aquestes entitats estan orientades a fomentar la innovació i la transferència de resultats de la investigació interdisciplinària.

Coneix les unitats d’innovació de la UIB

<https://fueib.org/ca/otri/585/unitats-dinnovacio>

**Resta de serveis**

Inclou tots els serveis, les oficines i els centres de la UIB que ofereixen suport a l'activitat acadèmica i administrativa.

Accedeix al directori de serveis, oficines i centres de la UIB

<https://www.uib.cat/lauib/Govern-i-organitzacio/estructura/serveis/>

**Per a més informació sobre l'estructura de la UIB i els serveis disponibles, visitau aquest enllaç**

<https://www.uib.cat/lauib/Govern-i-organitzacio/estructura/>

## Coneix el campus, les seus i els edificis a Palma de la UIB

La UIB és una universitat pública espanyola profundament vinculada a les Illes Balears, amb presència a Mallorca, Menorca i Eivissa-Formentera.

El campus principal de la UIB es troba al municipi de Palma, al peu de la serra de Tramuntana.

Podeu conèixer els punts d'interès del campus en aquest lloc web

<https://www.uib.cat/lauib/Visitants/localitzacio/Campus/Edificis/>

A més, a l'illa de Mallorca, la UIB disposa d'altres espais importants com:

— L’edifici Sa Riera, seu del Vicerectorat de Projecció Cultural i Universitat Oberta, la Coral Universitat de les Illes Balears (CUIB), el Servei d’Activitats Culturals (SAC) i el Consell Social.

Visita’n l’espai web

<https://www.uib.cat/lauib/Visitants/localitzacio/Sa-Riera/>

— Ca n’Oleo, un espai addicional a Palma.

Visita’n l’espai web

<https://www.uib.cat/lauib/Visitants/localitzacio/Ca-nOleo/>

— Facultat de Medicina, situada a l'Hospital Universitari Son Espases (HUSE).

Visita’n l’espai web

<https://www.uib.cat/lauib/Visitants/localitzacio/Son-Espases/>

## Un campus per viure-hi

El campus de la UIB no només ofereix un espai idoni per a tasques docents i investigadores, sinó també oportunitats en àrees com la innovació, la transferència del coneixement, la cultura i l'esport.

És essencial que coneguis bé el campus per aprofitar-ne totes les possibilitats.

Coneix el nostre campus en aquest lloc web

<https://www.uib.cat/lauib/Visitants/localitzacio/Campus/>

## Un campus accessible

El campus està dissenyat perquè no sigui necessari utilitzar vehicles privats per arribar-hi. Pots accedir a la UIB mitjançant:

— Autobusos de l’EMT (línia 19) i el TIB (L202 i L203)

— Línia de metro M1

— Tren

— Bicicleta, o fins i tot a peu, aprofitant el passeig que connecta la ciutat amb el campus.

## Una universitat sostenible

La UIB està fermament compromesa amb la transició energètica.

L'octubre de 2022, la Universitat va crear la Comissió per a la Transició Energètica, amb el propòsit d'aplicar mesures que redueixin l'impacte ambiental, promoguin l'ús d'energies renovables i millorin l'eficiència energètica a totes les instal·lacions.

Aquest compromís no es limita a la implementació de noves tecnologies, sinó que també cerca conscienciar la comunitat universitària sobre la importància de l’estalvi energètic fomentant una gestió responsable de l’aigua i la millora en la gestió de residus.

A més, la UIB dona suport a la investigació en energies renovables i el procés de descarbonització de la producció elèctrica, i impulsa solucions tecnològiques innovadores que contribueixen a crear una universitat més sostenible.

Per a més informació, visitau el web Sostenibilitat UIB

<https://sostenibilitat.uib.cat/>

## Una universitat internacional arrelada al territori balear

La UIBés una institució profundament arrelada al territori balear, però amb una forta projecció internacional.

La nostra universitat destaca com una institució dinàmica i líder en docència, investigació i transferència de coneixement, com ho confirmen els resultats en diversos rànquings universitaris.

Impartir docència i investigar a la UIB és una excel·lent opció no només per desenvolupar la teva carrera acadèmica i ampliar les teves competències sinó també per accedir a programes de col·laboració internacional i participar en projectes de recerca que tenen un impacte real.

El nostre objectiu és oferir-te un entorn que et permeti afrontar els reptes professionals amb èxit mentre desenvolupes tot el teu potencial acadèmic i contribueixes a l'avenç del coneixement.

Coneix la posició de la UIB als rànquings

<https://www.uib.cat/recerca/dades/ranquings/>

Coneix més coses sobre la innovació i transferència de la UIB

<https://www.uib.cat/recerca/Innovam/>

Coneix la tasca en R+D+I de la UIB

<https://www.uib.cat/recerca/>

Coneix els indicadors bàsics sobre docència a la UIB

<https://pla.uib.cat/Volem/Docencia/>

## La llengua de la UIB

Conèixer i emprar les llengües oficials de la UIB és fonamental per comprendre l'entorn acadèmic i cultural on tenen lloc les activitats de docència i investigació.

Estudiar els continguts relacionats amb el català com a llengua pròpiai la seva planificació lingüística no només et permetrà moure't amb més facilitat en la vida universitària sinó també comprendre el marc normatiu de l'ús del català en l'àmbit acadèmic i administratiu.

El multilingüisme també és una de les característiques distintives de la UIB, on el català conviu amb el castellà i l'anglès, situació que facilita la projecció internacional de la Universitat. Aquest enfocament us permetrà accedir a una formació lingüística integral i us prepara per participar en un entorn acadèmic global.

Els continguts d'aquest apartat aborden temes com la història de la planificació lingüística a la UIB, el Reglament d'usos lingüístics i els recursos per fomentar l'ús del català.

Així, obtindràs una visió completa del compromís de la UIB amb la protecció de la llengua pròpia i amb la diversitat lingüística.

Accedeix al llibre interactiu sobre aquests continguts

***Continguts del llibre***

1. Introducció

A les Illes Balears hi conviuen dues llengües oficials: el català, que a més és la llengua pròpia, i el castellà, oficial a tot l'Estat espanyol.

La UIB, com a institució arrelada al territori, reflecteix aquesta realitat segons la qual qualsevol membre de la comunitat universitària es pot expressar en la llengua oficial que prefereixi.

A més, la vocació multilingüe de la UIB es tradueix en una presència important de la llengua anglesa, com a llengua franca de comunicació internacional, i d'altres llengües.

Això no obstant, la necessària protecció de la llengua catalana i la seva condició de llengua pròpia de les Illes Balears fa que aquesta tingui un ús preferent en tots els àmbits de la UIB, tant acadèmics com administratius.

Els usos lingüístics de la Universitat són regulats pel Reglament d'usos lingüístics de la UIB.

1. Història de la planificació lingüística a la UIB

La UIB es (re)fundà el 1978. El 1829, un reial decret va suprimir la Universitat Literària de Mallorca (abans del 1772, Universitat Lul·liana) i la va convertir en Seminari Conciliar adscrit a la Universitat de Cervera (Catalunya ).

El 1983 es va crear el Servei de Normalització Lingüística de la Universitat de les Illes Balears. El 1995, va passar a anomenar-se Servei Lingüístic (SL) de la Universitat de les Illes Balears. El 2016 es va crear la Comissió de Política Lingüística (CPL), òrgan presidit pel Rector de la Universitat, la funció principal de la qual és «la promoció de la llengua catalana en els usos universitaris».

Les funcions d’assessorament lingüístic (norma lingüística) corresponen al SL, mentre que les funcions d’usos lingüístics estan integrades en la CPL. Cal tenir en compte que el SL ha de consultar la Comissió Tècnica d'Assessorament Lingüístic (CTAL), que depèn del Departament de Filologia Catalana i Lingüística General, per a qüestions complexes en matèria lingüística.

1. Reglament lingüístic de la UIB

L'any 2018 es va aprovar el Reglament d'usos lingüístics de la UIB i es va posar en marxa el Pla de llengües (accions per fomentar l'ús del català en l'àmbit universitari).

El Pla de llengües elaborat per la UIB està en consonància amb el Pla de política lingüística de la Xarxa Vives d'Universitats, una institució que representa i coordina l'acció conjunta de 22 universitats i que té com a objectiu potenciar les relacions entre les institucions universitàries de Catalunya, el País Valencià, les Illes Balears, Catalunya del Nord, Andorra i Sardenya, així com altres territoris amb vincles geogràfics, històrics, culturals i lingüístics comuns.

El Pla de política lingüística recull les línies d'actuació lingüística al voltant de quatre eixos: normalització, multilingüisme, coordinació i projecció.

El Reglament d'usos lingüístics de la UIB, al preàmbul (la filosofia del dret), apel·la a l'article 2 i a l'article 4 de la Llei de normalització lingüística per recordar que el català és la llengua pròpia de les Illes Balears i per emfatitzar que els poders públics (i, per tant, la UIB) «han d'adoptar les mesures necessàries per fer efectiva la promoció, el coneixement i l'ús normal de la llengua catalana».

L'article 4.1 dels Estatuts de la Universitat de les Illes Balears, aprovats pel Consell de Govern de la Comunitat Autònoma de les Illes Balears el 14 de maig de 2010, dicta que «la llengua catalana, pròpia de la UIB, té, junt amb la castellana, caràcter de llengua oficial, i tots els membres de la Universitat tenen dret a fer-la servir. La Universitat fomentarà i normalitzarà l’ús del català en l’àmbit de les seves competències».

Finalment, el gener de 2023 es va aprovar l'Acord executiu 14748, que regula els usos lingüístics als estudis de grau, amb dos objectius fonamentals:

1. **Garantir la transparència lingüística**: la llengua vehicular a les aules ha d'estar explicitada a la guia docent i, per tant, tenir un compromís vinculant. Així, d'acord amb l'article 1.3 d'aquest acord, «una vegada establerta a la guia docent, l'opció lingüística que s'especifiqui no es podrà modificar». Si s’indica que l’assignatura tindrà el català com a llengua vehicular, així haurà de ser.
2. **Establir un pla d'increment de la docència en català** als estudis amb un ús més baix d'aquesta llengua, l'objectiu del qual és fomentar-ne l'ús tant a les assignatures obligatòries com a les optatives (article 3).

El Protocol de gestió de l'Acord executiu 14748/2023 es va publicar el 7 de maig de 2024.

Consultau el Protocol de gestió en aquest enllaç

<https://estudis.uib.es/digitalAssets/761/761695_sici_protocol_annex_acord_executiu_usos_lingaastics_docancia_revisat_7maig-1.pdf>

1. Consideracions sobre la LOSU i els usos lingüístics

Cal que tinguem en compte les consideracions de la Llei orgànica 2/2023, de 22 de març, del sistema universitari (LOSU), en matèria d'usos lingüístics a les universitats que tenen llengua pròpia.

El principi de subsidiarietat lingüística pròpia (tot el que es pugui fer en català no s'ha de fer en castellà o en anglès) es reflecteix a la LOSU, ja que vincula la responsabilitat social de les universitats amb la llengua.

L'article 2, sobre funcions del sistema universitari, afirma al punt e) que són funcions de la universitat la contribució al benestar social, al progrés econòmic i a la cohesió de la societat i de l'entorn territorial en què s'inclou, així com la promoció de les llengües oficials.

L'article 20, sobre universitat i diversitat lingüística, indica que les universitats fomentaran i facilitaran el coneixement i l'ús com a llengua de transmissió universitària de les llengües oficials pròpies dels seus territoris, d'acord amb allò que disposen els seus Estatuts i la normativa autonòmica particular, desenvolupant plans específics sobre això.

1. Apunt normatiu, la UIB i el compromís social

La norma lingüística que afecta la UIB, que està inserida en el marc legal de les Illes Balears (Estatut d'autonomia: Llei orgànica 2/1983; Llei orgànica 1/2007, de 28 de febrer, de reforma de l'Estatut), és l'oficialitat compartida.

L'Estatut d'autonomia (article 35) atorga la funció consultiva «per a tot allò que fa referència a la llengua catalana» a la Universitat de les Illes Balears (Reforma de l'Estatut, Llei orgànica 1/2007).

D'altra banda, la disposició addicional 3a de la Llei de normalització lingüística (1986) incideix en la potestat de la Universitat com a institució oficial consultiva.

L'Acord normatiu 3516 de la Junta de Govern de la Universitat de les Illes Balears, de 17 de març de 1997, ratifica el conveni marc entre la UIB i l'Institut d'Estudis Catalans (IEC), establert al punt 3: «Que la Universitat de les Illes Balears és la institució oficial consultiva per a tot allò que afecta la llengua catalana a la Comunitat Autònoma de les Illes Balears (disposició addicional segona de l'Estatut d'autonomia de les Illes Balears)».

Així mateix, als punts 5è i 6è d'aquest acord s'especifica que «l'IEC, com a institució amb capacitat per fixar la normativa de la llengua catalana, té en compte a l'establiment del lèxic i de les normes gramaticals l'especificitat de les modalitats illenques de la llengua», i que «la UIB assessora les institucions de la comunitat autònoma de les Illes Balears en matèria de llengua d'acord amb la normativa establerta per l'Institut d'Estudis Catalans».

Pel que fa a la funció consultiva, el Govern té l'obligació de demanar informe a la Universitat sobre els usos lingüístics del català (vehiculació del català als àmbits institucionals). La UIB, en aquest cas el Rector, delega aquesta funció en el Departament de Filologia Catalana i Lingüística General.

L'Acord executiu de 25 de març de 2003 que tracta sobre la competència científica en matèria de política lingüística, determina que «el Departament de Filologia Catalana i Lingüística General és l'òrgan científic de la UIB en les qüestions que afecten la fixació normativa de la llengua i en la funció d’assessorament que l’Estatut d’autonomia de les Illes Balears i la Llei de normalització lingüística atorguen a la Universitat».

L'any 2000, al si del Departament de Filologia Catalana i Lingüística General, es va crear la Comissió Tècnica d'Assessorament Lingüístic (CTAL), que s'encarrega de dur a terme l'assessorament lingüístic en matèria de llengua catalana en general i elabora els dictàmens corresponents, sol·licitats directament pels interessats (Govern autonòmic, consells insulars, ajuntaments, associacions –de veïns, culturals, etc.–, i fins i tot particulars).

Com a exemple, són freqüents les consultes sobre toponímia. En aquest sentit, la Llei de normalització lingüística (reforma 1/2016, de 3 de febrer), a l'article 14, estableix que «Els topònims de les Illes Balears tenen com a única forma oficial la catalana», i que «correspon al Govern de la comunitat autònoma o als consells insulars, d’acord amb l’assessorament de la Universitat de les Illes Balears, determinar els noms oficials dels municipis, territoris, nuclis de població, vies de comunicació interurbanes en general i topònims de la comunitat autònoma. Els noms de les vies urbanes han de ser determinats pels ajuntaments corresponents, també amb l'assessorament esmentat».

***Final del llibre***

**Recursos per a l'aprenentatge i el bon ús de la llengua catalana a la UIB**

La Universitat posa a disposició dels seus treballadors un seguit de recursos dissenyats per facilitar l'aprenentatge del català, que inclouen eines d'autoaprenentatge en línia i activitats presencials:

* **Parla.cat**   
  [*Parla.cat*](https://pl.uib.cat/Acolliment-linguistic/Aprendre-la-llengua/Autoformacio/) és un espai virtual d'aprenentatge que posa a l'abast materials didàctics per aprendre la llengua catalana. La proposta formativa que s'ofereix s'organitza en quatre nivells d'aprenentatge: bàsic, elemental, intermedi i de suficiència. Hi ha dues modalitats d’aprenentatge: lliure i amb tutoria. La modalitat lliure permet l’aprenentatge totalment autònom, ja que els materials són de lliure accés, i és gratuïta. La modalitat amb tutoria compta amb el suport de tutor.
* **UIBIdiomes (FUEIB)**   
  La Universitat, a través d’UIBIdiomes, ofereix cursos de català de diferents nivells, des de l'A1 fins al C2, que es poden iniciar en diferents moments durant el curs. L'oferta formativa es pot consultar a la pàgina web del servei.
* **Programa de Parelles Lingüístiques**   
  A través del Programa de Parelles Lingüístiques, els participants tenen l'oportunitat d’aprendre el català de manera amena i dinàmica. Tenir una parella lingüística permet als participants aprendre la llengua o perfeccionar-ne el coneixement. Per obtenir-ne més informació, podeu consultar la pàgina web de Política Lingüística en aquest [enllaç](https://pl.uib.cat/Acolliment-linguistic/Voluntariat-linguistic/Parelles-linguistiques/) .

Així mateix, la institució posa a disposició recursos lingüístics que permeten al PDI emprar adequadament el català a l'entorn acadèmic:

* [Eines lingüístiques del Servei Lingüístic de la UIB](https://slg.uib.cat/Recursos/Llengua/En-llengua-catalana/)
* [ABCD - Diccionari UIB](https://abcd.uib.cat/diccionari_termes/)
* [Portal de Terminologia de Ciències i Tecnologia](https://cit.iec.cat/)
* [Compendium.cat (portal de recursos de llenguatge jurídic)](https://compendium.cat/)

## Pla estratègic de la UIB (2023-27)

El **Pla estratègic de la Universitat de les Illes Balears (2023-27)** estableix un full de ruta clar per als propers anys, amb l'objectiu de continuar aportant valor a la societat a través de la docència, la investigació, la transferència de coneixement i la cultura.

Aquest pla s’articula en 45 objectius organitzats en 8 eixos fonamentals, que són:

1. Docència.

2. Investigació.

3. Transferència i cultura.

4. Gestió.

5. Compromís social.

6. Projecció institucional.

7. Innovació i digitalització.

8. Bon govern i recursos humans (RH).

<https://youtu.be/OWM1VSuCrsI?si=RWfaYIM-9WWcuvBz>

El pla cerca ser realista i executable, amb objectius específics i mesurables, i s’adapta de manera contínua a les necessitats i reptes que afronta la Universitat.

També emfatitza aspectes essencials com ara la sostenibilitat, la igualtat, la internacionalització i la transparència, així com la millora de l'ocupabilitat i la qualitat educativa.

**Pla estratègic de la UIB i docència**

La docència és un dels eixos fonamentals del Pla estratègic de la UIB. En aquest vídeo us donam una explicació sobre aquest eix.

<https://youtu.be/wJ6A9ygjexk?si=dyDlW_-nch2554wc>

**Coneix tot el Pla estratègic de la UIB**

En aquest web tens accés al Pla estratègic de la UIB íntegre

<https://pla.uib.cat/>

Accedeix a la versió infogràfica del Pla en català

<https://bit.ly/PlaUIB2327>

Accedeix a la versió textual del Pla en català

<https://bit.ly/UIBPla2327cat>

Accedeix a la versió textual del Pla en espanyol

<https://bit.ly/PlaUIB2327es>

Accedeix a la versió textual del Pla en anglès

<https://bit.ly/UIBPla2327en>

# Mòdul 2: El meu lloc de treball

Aquest mòdul se centra en el desenvolupament de la carrera acadèmica i la comprensió de les responsabilitats i rols del personal docent i investigador (PDI) a la Universitat de les Illes Balears (UIB).

Coneixeràs detalladament els drets i obligacions que et corresponen, les expectatives laborals i les metes que hauràs d'assolir, així com les oportunitats de creixement dins la Universitat.

**Competències que adquiriràs**

En haver acabat aquest mòdul, seràs capaç de:

— Definir clarament els rols i funcions associats al teu lloc de treball com a PDI.

— Comprendre els teus drets i obligacions a la UIB.

— Establir metes i expectatives laborals alineades amb el creixement acadèmic.

— Conèixer les oportunitats de desenvolupament professional i la trajectòria acadèmica a la UIB.

**Metodologia**

Aquest mòdul inclou diversos recursos, com ara textos, vídeos, PDF i presentacions que us facilitaran l’aprenentatge de manera interactiva i adaptada a diferents maneres d’aprendre.

**Continguts del mòdul**

— Carrera acadèmica: responsabilitats i rols

— Reglament acadèmic de la UIB (2024)

— Altres normatives importants

— Servei d'Alumnes i Títols i PDI

— Preguntes freqüents del PDI

— Compatibilitats laborals i l'article 60

— Formació continuada del PDI

## Carrera acadèmica: responsabilitats i rols

Aquest document és una presentació informativa sobre la Llei orgànica 2/2023, de 22 de març, del sistema universitari (LOSU), adreçada al personal docent i investigador (PDI) contractat sota les figures d'ajudant i ajudant doctor.

L'objectiu principal és informar i aclarir els canvis legislatius i operatius que introdueix la LOSU, així com les implicacions per al desenvolupament professional del PDI a les universitats.

1. **Marc legislatiu i carrera acadèmica**

Comparativa entre les legislacions LRU, LOU i LOSU, en què destaquen els canvis en les categories del PDI i l'accés, estabilització i promoció a la carrera acadèmica.

2. **Característiques del PDI sota el model LOSU**

Descripció de figures com ajudant doctor, professor permanent laboral, professor associat, professor visitant, entre d'altres, i els canvis en els règims de dedicació i assignació docent.

3. **Disposicions transitòries**

Detall sobre acreditacions, concursos i ajustaments necessaris durant la transició al nou model legislatiu.

4. **Model de la UIB**

Proposta de la Universitat de les Illes Balears per estabilitzar la carrera acadèmica del PDI, amb èmfasi en mesures compensatòries, criteris de contractació i acreditació.

5. **Règim de dedicació**

Explicació del règim d’hores lectives, assignacions específiques i comunes segons àrees de coneixement, i adaptacions previstes fins al curs 2024-25.

PTT PRESENTACIÓ BORDOY VR.

## Reglament acadèmic de la UIB (2024)

El Reglament acadèmic de la UIB, aprovat el març de 2024, estableix les normes que regulen els estudis oficials de grau i màster.

El Reglament cerca garantir l’avaluació equitativa i la transparència en els processos acadèmics, tot promovent el compliment de les normes i la protecció dels drets de tota la comunitat universitària.

S'organitza en diversos capítols, que cobreixen temes clau com l'organització docent, la matrícula, l'avaluació i l’acabament dels estudis.

1. Organització docent

Defineix la planificació acadèmica, les assignatures, els calendaris i la coordinació de les matèries, amb directrius clares sobre els drets i els deures d'estudiants i professors.

1. Matrícula

Regula els procediments d'inscripció, canvis i anul·lacions, tant per a estudiants de nou ingrés com per als que continuen.

També inclou modalitats especials de matrícula, com ara estudiants amb dedicació diferenciada o en programes de mobilitat.

1. Avaluació

Es detallen les responsabilitats dels professors, els criteris d’avaluació, les adaptacions per a estudiants amb necessitats especials i les revisions ordinàries i extraordinàries de qualificacions.

1. Acabament d'estudis

Inclou la compensació d'assignatures, els premis extraordinaris per als millors expedients i el procediment per a l'expedició de títols.

Pots consultar el Reglament acadèmic íntegre a la pàgina web <https://seu.uib.cat/fou/acord/15416/>

**Continguts del Reglament acadèmic de la UIB**

**Capítol preliminar. Disposicions generals**

[Article 1. Àmbit d'aplicació](https://seu.uib.cat/fou/acord/15416/#1)   
[Article 2. Definicions](https://seu.uib.cat/fou/acord/15416/#2)

**Capítol I. Organització docent**

[Article 3. Calendari d'actuacions acadèmiques i administratives](https://seu.uib.cat/fou/acord/15416/#3)   
[Article 4. Oferta d'assignatures](https://seu.uib.cat/fou/acord/15416/#4)   
[Article 5. Coordinador d'assignatura i professor responsable de grup d'assignatura](https://seu.uib.cat/fou/acord/15416/#5)   
[Article 6. Guies docents](https://seu.uib.cat/fou/acord/15416/#6)   
[Article 7. Programació de les activitats acadèmiques](https://seu.uib.cat/fou/acord/15416/#7)   
[Article 8. Publicitat de l'organització docent](https://seu.uib.cat/fou/acord/15416/#8)   
[Article 9. Canvis a l'organització docent](https://seu.uib.cat/fou/acord/15416/#9)

**Capítol II. Matrícula**

[Article 10. Requisits de matriculació](https://seu.uib.cat/fou/acord/15416/#10)   
[Article 11. Matrícula general](https://seu.uib.cat/fou/acord/15416/#11)   
[Article 12. Matrícula addicional](https://seu.uib.cat/fou/acord/15416/#12)   
[Article 13. Matrícula d'estudiants amb dedicació diferenciada](https://seu.uib.cat/fou/acord/15416/#13)   
[Article 14. Matrícula a plans d'estudis en extinció](https://seu.uib.cat/fou/acord/15416/#14)   
[Article 15. Matrícula per tutela acadèmica](https://seu.uib.cat/fou/acord/15416/#15)   
[Article 16. Matrícula extracurricular](https://seu.uib.cat/fou/acord/15416/#16)   
[Article 17. Matrícula dels estudiants de mobilitat](https://seu.uib.cat/fou/acord/15416/#17)   
[Article 18. Matrícula a dos estudis](https://seu.uib.cat/fou/acord/15416/#18)   
[Article 19. Assignació i canvi de grups](https://seu.uib.cat/fou/acord/15416/#19)   
[Article 20. Canvis a la matrícula](https://seu.uib.cat/fou/acord/15416/#20)   
[Article 21. Suspensió temporal dels drets acadèmics de l'estudiant](https://seu.uib.cat/fou/acord/15416/#21)   
[Article 22. Anul·lació de matrícula](https://seu.uib.cat/fou/acord/15416/#22)   
[Article 23. Anul·lació de matrícula d'ofici](https://seu.uib.cat/fou/acord/15416/#23)   
[Article 24. Anul·lació de matrícula a sol·licitud de l'estudiant](https://seu.uib.cat/fou/acord/15416/#24)

**Capítol III. Avaluació**

[Article 25. Responsabilitat de l'avaluació](https://seu.uib.cat/fou/acord/15416/#25)   
[Article 26. Abstenció i recusació del professor](https://seu.uib.cat/fou/acord/15416/#26)   
[Article 27. Períodes d'avaluació](https://seu.uib.cat/fou/acord/15416/#27)   
[Article 28. Coincidència de dates de les proves d'avaluació](https://seu.uib.cat/fou/acord/15416/#28)   
[Article 29. Avaluació en una seu diferent](https://seu.uib.cat/fou/acord/15416/#29)   
[Article 30. Avaluació anticipada](https://seu.uib.cat/fou/acord/15416/#30)   
Article 31. Execució de les proves d’avaluació

[Article](https://seu.uib.cat/fou/acord/15416/#32) [32.](https://seu.uib.cat/fou/acord/15416/#31) [Absència dels estudiants](https://seu.uib.cat/fou/acord/15416/#32)

[Article 33. Elements i criteris d'avaluació, i qualificacions](https://seu.uib.cat/fou/acord/15416/#33)   
[Article 34. Comportaments constitutius de frau acadèmic i comportaments contraris al Codi d'integritat](https://seu.uib.cat/fou/acord/15416/#34)   
[Article 35. Adaptacions per a alumnes amb necessitats especials](https://seu.uib.cat/fou/acord/15416/#35)   
[Article 36. Adaptació de l’avaluació per itineraris diferenciats](https://seu.uib.cat/fou/acord/15416/#36)   
[Article 37. Publicació de les qualificacions dels elements d’avaluació i final de l’assignatura](https://seu.uib.cat/fou/acord/15416/#37)   
[Article 38. Revisió ordinària dels elements d’avaluació](https://seu.uib.cat/fou/acord/15416/#38)   
[Article 39. Revisió extraordinària dels elements d avaluació](https://seu.uib.cat/fou/acord/15416/#39)   
[Article 40. Publicació i signatura d'actes](https://seu.uib.cat/fou/acord/15416/#40)   
[Article 41. Mitjana de l'expedient](https://seu.uib.cat/fou/acord/15416/#41)   
[Article 42. Mitjana competitiva](https://seu.uib.cat/fou/acord/15416/#42)   
[Article 43. Conservació dels elements d'avaluació](https://seu.uib.cat/fou/acord/15416/#43)

**Capítol IV. Finalització d'estudis**

[Article 44. Compensació de qualificacions](https://seu.uib.cat/fou/acord/15416/#44)   
[Article 45. Premis extraordinaris d'estudis de grau](https://seu.uib.cat/fou/acord/15416/#45)   
[Article 46. Premis extraordinaris d'estudis de màster](https://seu.uib.cat/fou/acord/15416/#46)   
[Article 47. Sol·licitud i expedició del títol](https://seu.uib.cat/fou/acord/15416/#47)

**Disposicions addicionals**

[Primera. Adaptacions](https://seu.uib.cat/fou/acord/15416/#da1)   
[Segona. Llicenciatures, enginyeries i diplomatures](https://seu.uib.cat/fou/acord/15416/#da2)   
[Tercera. Denominacions](https://seu.uib.cat/fou/acord/15416/#da3)

**Disposició derogatòria**

[Única. Derogació normativa](https://seu.uib.cat/fou/acord/15416/#dd1)

**Disposició final**

[Única. Entrada en vigor](https://seu.uib.cat/fou/acord/15416/#df1)

## Altres normatives importants

* [Normativa de gestió de pràctiques externes dels estudiants de la UIB en empreses, entitats o institucions](https://seu.uib.cat/fou/acord/11124/) (Acord normatiu 11124/2014)
* [Reglament per a l'elaboració i avaluació dels treballs de fi de grau o de màster a la Universitat de les Illes Balears](https://seu.uib.cat/fou/acord/14665/) (Acord normatiu 14665/2022)
* [**Protecció de dades** d'activitats de tractament relatives a la matrícula i a l'expedient acadèmic dels estudiants](https://estudis.uib.cat/digitalAssets/607/607812_corcondicions_matricula_proteccio_dadescat.pdf)[Escolta el document](https://docreader.readspeaker.com/docreader/?cid=9829&lang=ca_es&url=https://estudis.uib.cat/digitalAssets/607/607812_corcondicions_matricula_proteccio_dadescat.pdf)
* Normatives pròpies de cada facultat i escola:
  + [Escola Politècnica Superior](http://eps.uib.es/normativa/)
  + [Facultat de Ciències](https://fciencies.uib.cat/Estudis/Normativa/)
  + [Facultat de Dret](http://fdret.uib.cat/)
  + [Facultat d'Educació](https://feducacio.uib.cat/Junta-de-facultad/Normativa-propia/)
  + [Facultat d’Economia i Empresa](https://fee.uib.cat/Portal-de-lAlumnat/)
  + [Facultat de Filosofia i Lletres](http://ffl.uib.cat/normativa/)
  + [Facultat d'Infermeria i Fisioteràpia](http://fif.uib.cat/Normativa-propia/)
  + [Facultat de Medicina](https://fmedicina.uib.cat/Docencia/Normativa/)
  + [Facultat de Psicologia](https://fpsicologia.uib.cat/estudis/normativa/)
  + [Facultat de Turisme](http://fturisme.uib.cat/)

## Servei d'Alumnes i Títols i PDI

La missió del Servei d'Alumnes i Títols és proporcionar una atenció integral des del primer contacte i facilitar tots els processos relacionats amb l'accés, l'admissió, les beques i l'obtenció de títols universitaris.

Aquest servei també assegura una gestió econòmica eficient i simplificada, així com suport acadèmic i administratiu per als òrgans de govern, el PDI i el PTGAS en les qüestions que ho requereixin.

Es promou la incorporació de noves tecnologies per permetre l'accés ràpid i senzill a aquests serveis des de qualsevol lloc, optimitzar els tràmits i millorar de manera continuada la qualitat de la Universitat. La visió és assolir una gestió completament accessible en un sol clic, augmentar la satisfacció i contribuir al progrés institucional.

Els valors fonamentals inclouen una vocació de servei centrada en l’eficiència, el compliment de temps i el treball en equip, i també garantir una experiència de qualitat per a tots els usuaris.

**Ubicació i contacte**

- Presencialment: edifici Margalida Comas i Camps

- Correu electrònic: [alumnes@uib.cat](mailto:alumnes@uib.cat)

- Telèfon: 971 10 10 70

**Àrees**

El Servei d'Alumnes i Títols (SAT) s'organitza per àrees per atendre les consultes dels membres de la comunitat universitària, futurs i antics alumnes, i qualsevol persona interessada en temes universitaris.

Aquestes àrees són les següents:

La **Unitat d'Atenció a l'Alumne** atén les consultes dels usuaris sobre l'accés i l'admissió als estudis de grau, beques i expedició dels títols universitaris.

Web de l’UAA: <https://sat.uib.cat/Arees/atencio_alumne/>

També administra els recursos web per difondre anuncis sobre:

- Beques i ajuts

- Oferta i demanda d'habitatge

- Llibres de segona mà

- Activitats i cursos

- Premis

Transport

L'**Àrea d'Accés i Admissió** gestiona els diferents perfils d'accés i les convocatòries d'admissió als estudis de grau:

Web d'accés: <https://estudis.uib.cat/estudis-de-grau/Com-hi-pots-accedir/acces/>

Web d'admissió: <https://estudis.uib.cat/estudis-de-grau/Com-hi-pots-accedir/admissio/>

Preguntes freqüents sobre accés: <https://ajuda.uib.cat/Estudis-de-grau/acces/>

Preguntes freqüents sobre admissió: <https://ajuda.uib.cat/Estudis-de-grau/admissio/>

Material gràfic: <https://sat.uib.cat/Arees/atencio_alumne/fullets>

L'**Àrea de Beques** gestiona les beques que convoquen el Ministeri d'Educació, el Govern de les Illes Balears i la UIB:

Web: <https://estudis.uib.cat/Beques-i-ajuts/>

Preguntes freqüents: <https://ajuda.uib.cat/beques/faqs_beques/>

L'**Àrea de Títols** gestiona l'expedició dels títols oficials i propis de la UIB:

Web: <https://sat.uib.cat/Arees/titols/>

Preguntes freqüents: <https://ajuda.uib.cat/titols/faqs_titols/>

El SAT treballa en la gestió dels expedients acadèmics dels estudiants universitaris de manera coordinada amb els serveis administratius de les Facultats i les escoles universitàries, així com de la Unitat de Gestió d'Estudis de Grau (UGEG).

## Preguntes freqüents del PDI

Si tens dubtes sobre aspectes específics del teu lloc a la UIB, pots accedir a la pàgina de preguntes freqüents.

Entre aquestes preguntes trobaràs, entre d'altres, les relatives a:

- Conèixer la UIB

- Com configurar el teu entorn de treball

- Com és l'avaluació dels estudiants

- Com és el dia a dia al teu lloc de treball

Accedeix a les preguntes freqüents

<https://ugeg.uib.cat/Gestio-Academica/Suport-al-PDI/Preguntes-frequents-per-al-PDI/>

## Compatibilitats laborals i l'article 60 de la LOSU

La Llei 53/1984, d'incompatibilitats del personal al servei de les administracions públiques, estableix les condicions sota les quals els empleats públics, inclosos els professors i els investigadors universitaris, poden compatibilitzar més d'un lloc de treball.

Aquesta llei permet la compatibilitat en casos específics, com exercir tasques docents a universitats o funcions investigadores en l'àmbit sanitari o en centres de recerca, sempre sota un règim de dedicació parcial.

A més, hi ha certes excepcions que no es consideren incompatibles, com la participació en tribunals de selecció, la creació artística o científica, o la col·laboració ocasional a seminaris o congressos.

Aquestes disposicions permeten als professionals universitaris desenvolupar una carrera flexible que combina activitats relacionades amb la docència, la investigació i la difusió de coneixement.

**Llei 53/1984, de 26 de desembre, d'incompatibilitats del personal al servei de les administracions públiques**

Article 4

1. Es pot autoritzar la compatibilitat, complides les exigències restants d'aquesta llei, per a l'exercici d'un lloc de treball a l'esfera docent com a professor universitari associat en règim de dedicació no superior a la de temps parcial.
2. Al personal docent i investigador de la Universitat se li **podrà autoritzar**, complides les exigències restants d'aquesta llei, **la compatibilitat** per a l'exercici d'un segon lloc de treball al sector públic sanitari o de caràcter exclusivament investigador en centres de recerca del sector públic, inclòs l’exercici de funcions de direcció científica en un centre o estructura d'investigació, en l'àrea d'especialitat del departament universitari, i **sempre que els dos llocs estiguin autoritzats de manera reglamentària com de prestació a temps parcial**. Recíprocament, als qui exerceixin la seva tasca en un dels que es defineixen com a segon lloc docent en el paràgraf anterior, se’ls podrà autoritzar la compatibilitat per exercir en un dels llocs docents universitaris a què es fa referència.

Article 19

Queden exceptuades del règim d'incompatibilitats d'aquesta llei les activitats següents:

1. Les derivades de l’administració del patrimoni personal o familiar, sens perjudici del que disposa l’article 12 d’aquesta llei.
2. La direcció de seminaris o el dictat de cursos o conferències en centres oficials destinats a la formació de funcionaris o professorat, quan no tingui caràcter permanent o habitual ni suposi més de 75 hores l'any, així com la preparació per a l'accés a la funció pública en els casos i forma que es determini per reglament.
3. La participació en tribunals qualificadors de proves selectives per a l’ingrés a les administracions públiques.
4. La participació del personal docent en exàmens, proves o avaluacions diferents de les que habitualment els corresponguin, de la manera reglamentàriament establerta.
5. L’exercici del càrrec de president, vocal o membre de juntes rectores de mutualitats o patronats de funcionaris, sempre que no sigui retribuït.
6. La producció i la creació literària, artística, científica i tècnica, així com les publicacions que se'n derivin, sempre que no s'originin com a conseqüència d'una relació d'ocupació o de prestació de serveis.
7. La participació ocasional en col·loquis i programes a qualsevol mitjà de comunicació social.
8. La col·laboració i l’assistència ocasional a congressos, seminaris, conferències o cursos de caràcter professional.

**Llei orgànica 2/2023, de 22 de març, del sistema universitari.**

Article 60. Col·laboració amb altres entitats o persones físiques

* 1. Els grups de recerca reconeguts per la universitat, els departaments i els instituts universitaris de recerca, així com el **professorat** tant **a través dels anteriors** **com a través dels òrgans, centres, fundacions o estructures organitzatives similars de la Universitat que es dediquen a canalitzar les iniciatives investigadores del professorat i a transferir els resultats de la investigació, podran subscriure contractes** amb persones físiques, universitats o entitats públiques i privades per a la realització de treballs de caràcter científic, tecnològic, humanístic o artístic, així com per a activitats específiques de formació.
  2. Els òrgans de govern de les universitats, en el marc de les normes bàsiques que dicti el Govern, regularan els procediments d'autorització dels treballs i de subscripció dels contractes previstos a l'apartat anterior, així com els criteris per fixar la destinació dels béns i recursos que s'hi obtinguin. (Antic article 83 de la LOU).

**Com hem de tramitar un contracte a partir de l’article 60 de la LOSU a la UIB?**

1. Contacte de l'investigador amb el personal de l’OTRI (otri@fueib.org).
2. Reunió presencial o en línia delpersonal de l’OTRI amb l'investigador/a per tractar els punts següents.
3. Explicació per part de l'investigador/a dels aspectes principals relatius al contracte (període d’execució, pressupost i accions a desenvolupar, gestió econòmica).

1. Explicació del personal de l’OTRI dels models de contracte de l’article 60 de la LOSU i selecció del model adequat.
2. Reunió presencial o en línia del personal de l’OTRI amb l'empresa/entitat, si escau.
3. Emplenament del model de contracte per part de l'investigador/a i de l'empresa o entitat.
4. Revisió final del contracte per part del personal de l’OTRI i vistiplau per part de l'investigador/a i l'empresa o entitat. Negociació de condicions amb l'empresa, si escau.
5. Signatura del contracte mitjançant signatura electrònica (certificat digital/ Docusign).
6. Execució administrativa i financera per part de la FUEIB i execució tècnica per part de l’investigador/a responsable de manera individual o amb el seu equip. Seguiment del contracte per part del personal de l’OTRI i l’administració de la FUEIB fins a la finalització.

## Formació continuada del PDI

La Universitat de les Illes Balears dona una gran importància a la formació continuada del personal docent i investigador (PDI).

A partir del curs 2024-25, l'estratègia formativa vol anar més enllà dels cursos tradicionals i ofereix un ventall més ampli i flexible d'opcions d'aprenentatge.

Aquest enfocament es basa en una estratègia líquida que permet ajustar les ofertes formatives a les necessitats canviants del PDI, i incorporar tant cursos i mòduls propis com cursos de xarxes externes (com el G9) i sistemes de convalidació de microcredencials i cursos externs.

Les àrees clau de formació inclouen:

- Docència: s’aborden temes com el disseny de l'aprenentatge, l'avaluació, el lideratge, la gestió emocional i la comunicació com a eina de connexió amb l'estudiant.

- Competències digitals: s’enfoquen en eines tecnològiques i competències europees, així com en intel·ligència artificial.

- Investigació: es posa l’èmfasi en processos de recerca, ètica, ciència oberta i divulgació científica.

- Innovació, transferència i emprenedoria: tant per al desenvolupament propi com per fomentar les competències entre els estudiants.

- El meu lloc de treball: donar a conèixer tot el que té a veure amb el nostre dia a dia laboral.

– Formacions específiques destinades a grups concrets.

La nostra estratègia formativa també introdueix noves ofertes innovadores com és el cas de les **parelles docents**, on els professors poden treballar plegats per millorar els resultats dels estudiants.

El nou projecte «Altres mirades» també es crea amb l'objectiu de fer-nos pensar en altres maneres d'entendre la nostra tasca professional com a PDI, sense oblidar en cap moment les nostres arrels clàssiques.

A tot això se sumen trobades denominades **«Confluències»**,una estratègia que vol respondre a les necessitats formatives latents del PDI, i involucrar no només els docents sinó també estudiants i la societat, amb vista a definir la formació contínua per al futur.

Tens més informació, accés als processos de matrícula i participació a la nostra oferta formativa al web <<https://continua.uib.cat>>.

# Mòdul 3: Aspectes administratius i gestió laboral

En aquest mòdul abordarem els procediments administratius i de gestió laboral fonamentals per al personal docent i investigador (PDI) a la Universitat de les Illes Balears (UIB).

Aprendràs a utilitzar eines com UIBdigital i el Portal del PDI, a més de familiaritzar-te amb els processos de sol·licitud i gestió de permisos, nòmines i certificats.

**Competències que adquiriràs**

En finalitzar aquest mòdul, seràs capaç de:

- Accedir i gestionar la teva informació personal i laboral mitjançant UIBdigital.

- Sol·licitar i tramitar permisos i baixes laborals de manera autònoma.

- Conèixer i utilitzar el Portal del PDI per accedir a recursos específics de la Universitat.

- Realitzar gestions electròniques i firmes digitals amb validesa legal.

**Metodologia**

Aquest mòdul inclou textos, vídeos, guies pas a pas i recursos interactius per adaptar-se a les teves necessitats i estil d'aprenentatge.

**Continguts del mòdul**

- Accés i registre a UIBdigital

- Portal del PDI

- Relacions electròniques amb la UIB, signatura digital i seu electrònica

- Conceptes generals

- Marc normatiu de les relacions amb les administracions públiques

- Identificació i signatura

- Certificats electrònics

- Seu electrònica

- Sol·licitud de sexennis, quinquennis i/o complements retributius addicionals de la CAIB

- Gestions administratives: gestió d'una baixa laboral

- Gestions administratives: permisos d'absència de la feina

- Gestions administratives: la nòmina

- Gestió administrativa: la nòmina de l'ajudant doctor

## Accés i registre a UIBdigital

La Universitat de les Illes Balears posa a l’abast de tota la comunitat universitària l’eina **UIBdigital**, que permet accedir als serveis telemàtics de la UIB.

Per accedir a UIBdigital, cal estar-hi registrat i disposar de credencials corporatives, que consisteixen en un nom d’usuari i una clau d’accés.

Encara no t’hi has registrat? Fes-ho a l’enllaç següent:

(https://uibdigital.uib.es/uibdigital/web/ca/perfil/informacio.html)

## Portal del PDI

La UIB disposa d'un portal del PDI, una intranet privada exclusiva per al personal docent i investigador. Aquest portal ofereix accés a diferents recursos i eines per facilitar la tasca docent i administrativa.

Per accedir al Portal del PDI, segueix els passos següents:

1. Dirigeix-te a la web pública de la UIB.

2. Fes clic a la icona d'accés a la part superior dreta.

Accés directe al Portal del PDI

<https://serveis.uib.es/portal-info/portal/entry/>

**Dins el portal trobaràs seccions diferents**

- Acadèmic

– Econòmic

- Aula Digital

– Formació i mobilitat

- Entorn laboral

- Entorn social

- Imatge institucional

## Relacions electròniques amb la UIB, signatura digital i seu electrònica

La Universitat de les Illes Balears (UIB), com a administració pública, es regeix per normatives que regulen les relacions electròniques entre la universitat i els empleats.

Aquestes interaccions s'han de fer a través de la seu electrònica, mitjançant la signatura digital i certificats electrònics, de conformitat amb la Llei 39/2015, del procediment administratiu comú de les administracions públiques.

Tot el personal docent i investigador (PDI) de la UIB està obligat a tramitar les gestions de manera electrònica.

Això assegura la validesa jurídica dels documents signats i facilita la gestió eficient de tràmits administratius mitjançant eines com UIBdigital o el portafirmes.

### Conceptes generals

La Universitat de les Illes Balears, com totes les universitats, és una administració pública i, per tant, el funcionament s'ha de regir d'acord amb les normes pròpies de les entitats del sector públic.

La LOSU recull col·lectius universitaris diversos: alumnes, personal docent i investigador (PDI) i personal tècnic, de gestió i d’administració i serveis (PTGAS). Els membres de cadascun d'aquests col·lectius es relacionen amb la Universitat de manera diferent, en funció del col·lectiu a què pertanyen i de l'actuació que pretenguin realitzar.

Pel que fa al professorat, se’n diferencien dues categories: **el personal laboral i el personal dels cossos docents universitaris**. Entre els primers hi ha els professors ajudants doctors i els professors titulars i catedràtics laborals. Els segons són els professors titulars i els catedràtics de la Universitat.

Tot i la naturalesa diferent, en moltes de les seves relacions amb la Universitat com a administració, tots tenen la condició d'empleats públics. Per això, aquest personal té una sèrie d'obligacions que es deriven de la normativa de caràcter públic estatal i d’una altra d'interna que cal esmentar.

### Marc normatiu de les relacions amb les administracions públiques

La norma de referència principal és la Llei 39/2015, d'1 d'octubre, del procediment administratiu comú de les administracions públiques. Aquesta llei regula l'activitat i el funcionament de les administracions públiques i, per tant, la Universitat i les relacions dels ciutadans i dels empleats públics amb aquesta, en els procediments bàsics.

Alguns aspectes també estan regulats a la Llei 40/2015, d'1 d'octubre, del règim del sector públic. Això és el que passa amb el règim pel qual es regulen els òrgans col·legiats de la universitat quant a les seves convocatòries, acords, actes, sense perjudici del que estableixen els Estatuts de la UIB.   
  
En l'àmbit intern, juntament amb els Estatuts, que és la norma marc general de la Universitat, quan es tracta de l'administració electrònica, la norma de referència és l'Acord normatiu 14427 del dia 23 de març de 2022, (FOU 534 ) pel qual s’aprova el Reglament per a la implantació de l’administració electrònica a la Universitat de les Illes Balears.

**Els professors ajudants doctors, igual que l’altre personal de la Universitat, en la seva condició d'empleat públic i segons estableix la Llei 39/2015, estan obligats a relacionar-se a través de mitjans electrònics amb les administracions públiques per fer qualsevol tràmit d'un procediment administratiu.**

A més, fent ús de la potestat que atorga aquesta mateixa llei, la UIB ha establert a la normativa interna l'obligació de relacionar-s'hi electrònicament, entre d'altres, als estudiants de la UIB, excepte els de la UOM.

Per això, els procediments que es posen en marxa a la Universitat són electrònics. Això significa que la identificació i la signatura de la persona que fa el tràmit hauran de ser electròniques. A més, la tramitació haurà de tenir forma electrònica i fer-se per mitjans electrònics.

### Identificació i signatura

Amb caràcter general, la identificació per iniciar o dur a terme un tràmit es pot definir com l’acreditació de la personalitat de l’intervinent. En canvi, la signatura no consisteix únicament en una constatació d'aquesta personalitat, sinó en l'acreditació fefaent de la voluntat d'un subjecte particular, així com de la integritat i la inalterabilitat del document signat.

Per a la identificació i la signatura electrònica, tant l’acreditació de la personalitat com la manifestació de la voluntat es fan a través de mecanismes electrònics, que ofereixen un nivell suficient de seguretat, segons hagi establert la normativa que el regula.

Hi ha alguns procediments que permeten la identificació i un nivell molt baix de signatura, mitjançant credencials corporatives. El sol·licitant s'identifica amb l’usuari de la UIB i manifesta la voluntat a través del medi que se li ofereix en el procés. Sol ser el cas de les sol·licituds que s'inicien i finalitzen mitjançant UIBdigital.

Però la manera que estableix la llei 39/2015 per a la identificació i la signatura electrònica és a través de certificats electrònics. Per això, per als procediments més rellevants s'exigeix la identificació i la signatura amb certificat electrònic.

### Certificats electrònics

Hi ha certificats electrònics diferents, que identifiquen els titulars en funció de les seves característiques, entre els quals hi ha els dos més importants per als professors, que són els següents:

– Certificat de persona física.

- Certificat d'empleat públic.

Per als tràmits que es realitzin com a membres de la comunitat universitària, cal utilitzar el certificat d'empleat públic, i per a la resta dels tràmits que es facin fora de la UIB, el certificat de persona física.

Pots **obtenir ambdós certificats**, tant el d’empleat públic com el de persona física, a la UIB. L'Oficina d'Assistència en Matèria de Registre de Son Lledó s’encarrega de tramitar-la.   
  
Per poder sol·licitar el certificat d'empleat públic, la informació està disponible al **Portal del PTGAS i del PDI > Entorn laboral > Tràmits i procediments > Administració electrònica > Obtenció del certificat d'empleat públic.**

Per sol·licitar el certificat de persona física, el tràmit és el mateix que per a l'empleat públic; tan sols haurem de seleccionar el certificat de persona física.

Un cop disposem d'aquests certificats, ens serviran per identificar-nos a la seu electrònica i per signar les sol·licituds que així ho requereixin.

La signatura amb certificat electrònic es pot fer mitjançant algun programa que permet incrustar-la en un document PDF, com és el cas d'Adobe, Xolido o autofirma. Pots trobar els manuals a l’adreça següent. Els documents signats d’aquesta manera només tenen validesa en forma electrònica per tal que es pugui comprovar l'existència i l'autenticitat de la signatura. Quan s'imprimeixen perden tota la validesa.

També es pot signar electrònicament un document mitjançant el certificat electrònic a través del portafirmes. En aquests casos, el mateix procediment ja envia el document que s'ha de signar al portafirmes i el professor el signa. És el cas, per exemple, de la signatura de les actes acadèmiques, que se signen amb aquesta eina.

Normalment, els càrrecs acadèmics o els encarregats de gestió econòmica també l'utilitzen per signar documents. A diferència de l'anterior, els documents que se signen a través d'aquest mitjà disposen a més d'un codi segur de verificació (CSV) que permet imprimir-los i que tinguin la mateixa validesa que el document electrònic original.

### Seu electrònica

La **seu electrònica** és una adreça electrònica disponible a través de les xarxes de telecomunicacions, la titularitat de la qual correspon a una administració pública. La UIB, com a administració pública, també té una seu electrònica, que es pot trobar a la web de la UIB.   
  
Quan s'accedeix a la seu es poden veure serveis diferents que s'ofereixen, entre els quals hi ha el catàleg de procediments, el registre electrònic, la carpeta ciutadana, el tauler electrònic oficial o el verificador de documents amb CSV.

Accés a la seu electrònica de la UIB

<https://seu.uib.cat/es/>

El **catàleg de procediments**ofereix la relació de procediments que es poden entaular amb la UIB per a les finalitats que s'estableixen per a cadascun. Per exemple, trobarem el procediment per a la sol·licitud de complements autonòmics o la sol·licitud de certificats, entre d'altres. Per tant, quan volem iniciar una sol·licitud, hem de comprovar si hi ha un procediment específic per a aquesta sol·licitud concreta.

Accés al catàleg de procediments

<https://seu.uib.cat/es/Serveis/Cataleg-de-Procediments/>

Cal tenir en compte que, quan no hi ha un procediment específic dins el catàleg de procediments, utilitzarem la instància genèrica, que és el darrer recurs. Per això, a través de la instància genèrica farem una sol·licitud, la que l'interessat faci constar, que es registra i dona lloc a l'inici del procediment. Quan accedim a l'apartat de **Registre electrònic** de la seu, en realitat fem una instància genèrica.

Accés al registre electrònic de la UIB

<https://seu.uib.cat/es/Serveis/Registre-electronic/>

No totes les sol·licituds a la UIB es realitzen per un procediment de la seu, ja que algunes es fan a través d'**UIBdigital**. Quan es prevegi aquest procediment, cal fer la sol·licitud per aquest mitjà i no iniciar una instància genèrica.

Hem de saber que quan fem un tràmit a través d'una sol·licitud recollida al catàleg de procediments de la seu electrònica es crea un expedient. En trobarem la sol·licitud i el resultat. Per exemple, el certificat que hem sol·licitat o el full de serveis que hem demanat estarà disponible a la **carpeta ciutadanade la UIB**.

Aquesta es troba també a la seu electrònica i és l'àrea personalitzada on les persones interessades en els procediments poden accedir a la seva informació, fer seguiment dels tràmits administratius que els afecten i de les notificacions i les comunicacions a l'àmbit de l'administració pública competent, en aquest cas, la UIB. En concret, a l'apartat Expedients podem veure tots els tràmits realitzats a través del catàleg de procediments.

Accés a la carpeta ciutadana de la UIB

[https://seu.uib.cat/ca/web/guest/area-personal](https://seu.uib.cat/es/web/guest/area-personal)

Al **tauler electrònic oficial**podrem veure publicades actuacions, resolucions, convocatòries i normes de manera oficial. Per tant, es poden veure actuacions que afecten un grup de persones. Com a professors ajudants doctors, membres d'un departament o de facultat, podrem veure, per exemple, les convocatòries dels consells de facultat o de departament corresponents.

Accés al tauler electrònic oficial de la UIB

[https://seu.uib.cat/ca/web/guest/tablon](https://seu.uib.cat/es/web/guest/tablon)

Finalment, la pàgina de **verificació de documents amb CSV** ens permet verificar, tal com indica, l'autenticitat del document mitjançant la consulta amb el document original a través de la seu.

Accés a la verificació de documents amb CSV

[https://seu.uib.cat/ca/web/guest/verificacio-de-documents](https://seu.uib.cat/es/web/guest/verificacio-de-documents)

## Sol·licitud de sexennis, quinquennis i/o complements retributius addicionals de la CAIB

Tots els sexennis, quinquennis i complements retributius addicionals es poden consultar al full de serveis.

- Per sol·licitar sexennis, els professors ho han de fer a través de la convocatòria publicada al BOE a finals d'any. La sol·licitud es gestiona amb l'ANECA a principis de l’any següent i la resol la Comissió Nacional Avaluadora de l'Activitat Investigadora (CNEAI).

El professorat funcionari envia la sol·licitud directament, mentre que el professorat laboral ho fa a través del vicerectorat de professorat.

- Únicament es poden començar a cobrar els sexennis i quinquennis un cop s'hagi assumit la categoria de permanent i s'hagi presentat la sol·licitud corresponent.

- Per sol·licitar quinquennis, primer has d'haver aconseguit la categoria de permanent i, després, presentar la sol·licitud a **UIBdigital** entre els mesos d'octubre i desembre, adreçada al Vicerectorat de Personal Docent i Investigador.

El Consell Social de la UIB, a proposta del Consell de Direcció, aprova anualment la convocatòria per a l'avaluació de mèrits i l'assignació de complements, els quals es publiquen al Full Oficial de la Universitat el desembre de l'any anterior al nou període d'assignació.

**Complements autonòmics**

Els complements autonòmics només es poden sol·licitar després d'obtenir la categoria de permanent. Hi ha tres tipus:

1. Avaluació de l’activitat investigadora.

2. Avaluació de la docència i formació permanent.

3. Avaluació de l'excel·lència investigadora i transferència del coneixement.

Aquestes sol·licituds es gestionen a la **seu electrònica (Catàleg de Procediments)**. Els complements docents els gestiona el Servei de Recursos Humans, mentre que els de recerca es tramiten a través del Vicerectorat de Personal Docent i Investigador.

Accés al catàleg de procediments

<https://seu.uib.cat/es/Serveis/Cataleg-de-procediments/>

Les convocatòries es publiquen cada any al Full Oficial de la Universitat (FOU), i les sol·licituds les avalua l'Agència de Qualitat Universitària de les Illes Balears (AQUIB), amb l'aprovació del Consell de Govern i el Consell Social abans de formalitzar-les al departament de nòmines.

Accés al FOU de la UIB

<https://seu.uib.cat/fou/>

## Gestions administratives: gestió d'una baixa laboral

Quan un membre del personal docent i investigador (PDI) laboral està malalt, ha de sol·licitar al metge de capçalera la baixa mèdica, els comunicats de confirmació (si la malaltia continua) i el comunicat d'alta quan es pugui reincorporar a la feina.

Aquest procediment es gestiona automàticament: el centre de salut envia la informació de la baixa a l'Institut Nacional de la Seguretat Social (INSS), i l'INSS la comunica a l'empresa en un termini de tres a sis dies, per la qual cosa el treballador no necessita lliurar documentació addicional.

En el cas del PDI funcionari que pertany a Muface, el metge ha d'emetre la baixa mèdica mitjançant els formularis específics de Muface, que estan disponibles a la pàgina web.

Tant els informes de confirmació (dos per mes) com el comunicat d'alta s’han d’enviar al Servei de Nòmines de la UIB, ja sigui en format físic o escanejats i enviats per correu electrònic a <[servei.nomines@uib.es](mailto:servei.nomines@uib.es)>.

## Gestions administratives: permisos d'absència del lloc de treball

Per gestionar permisos com absències per treballs exteriors, naixement, adopció o acolliment d'un menor, vacances i altres absències justificades, cal estar registrat a UIBdigital.

El procés és senzill:

1. Accedeix a la pantalla d'Inici a UIBdigital.

2. Fes clic a Gestions i Serveis.

3. Selecciona Tràmits > Sol·licituds > Disponibles (Servei de Recursos Humans).

Segons el teu perfil, veuràs les opcions disponibles per sol·licitar el permís específic que necessitis.

## Gestions administratives: la nòmina

Per realitzar totes aquestes gestions cal estar registrat a UIBdigital.

**On puc veure la meva nòmina?**

Un cop hagis accedit a la pantalla d’Inici, has de clicar sobre Gestions i Serveis > (Entorn Laboral) Retribucions > Nòmines.

Igualment, durant els primers dies de l'inici de cada mes, apareixerà a l'espai Missatges de la pantalla d'inici.

Interfaz de usuario gráfica, Aplicación

Descripción generada automáticamente

**Com puc modificar les meves dades bancàries?**

Un cop hagis accedit a la pantalla d'Inici, has de clicar sobre Gestions i Serveis > (Tràmits) Sol·licituds > Disponibles (Servei de Nòmines i Seguretat Social) > Sol·licitud de canvi de dades personals i/o bancàries.

**Com puc canviar la retenció de l'IRPF?**

Un cop hagis accedit a la pantalla d'inici, has de clicar sobre Gestions i Serveis > (Tràmits) Sol·licituds > Disponibles (Servei de Nòmines i Seguretat Social) > Sol·licitud/Renúncia augment de retenció de l'IRPF.

**Com puc sol·licitar un avanç de nòmina?**

Un cop hagis accedit a la pantalla d'Inici, has de clicar sobre Gestions i Serveis > (Tràmits) Sol·licituds > Disponibles (Servei de Nòmines i Seguretat Social) > Sol·licitar un avançament de nòmina.

Patrón de fondo

Descripción generada automáticamente

**Quin servei de la UIB gestiona tots els tràmits relacionats amb nòmines, seguretat social i estrangeria?**

El Servei de Nòmines, Seguretat Social i Estrangeria (SNSSE) de la Universitat de les Illes Balears té una missió clau: **gestionar tots els tràmits administratius i d’assessorament relacionats amb les qüestions retributives i de seguretat social dels empleats**.

El SNSSE s'assegura que les nòmines mensuals es processin puntualment perquè els empleats rebin el salari, i que les cotitzacions socials es liquidin de manera correcta. A més, aquest servei realitza gestions davant d'organismes com la Tresoreria General de la Seguretat Social, l'Institut Nacional de la Seguretat Social, Muface i la mútua d'accidents de treball, entre d'altres.

També gestiona la part retributiva i de seguretat social del personal contractat a través de convenis i projectes de recerca, inclosos becaris i estudiants col·laboradors. Per als professors convidats, el SNSSE ofereix una atenció personalitzada, i garanteix que la seva situació retributiva i de seguretat estigui al dia durant l’estada a la UIB.

El servei s'encarrega, a més, de l'acció social de la UIB, que inclou cobertures com l'assegurança col·lectiva de vida i d'invalidesa. L’objectiu central és complir totes aquestes funcions de manera eficaç, dins dels terminis legals, garantir sempre la confidencialitat i basar-se en la millora constant de processos, una planificació adequada i l'ús de tecnologies avançades.

En resposta a la internacionalització creixent de la UIB, el SNSSE ha creat una àrea específica per gestionar els tràmits de professors i investigadors estrangers. Aquesta àrea facilita en la integració administrativa i assegura que la seva relació amb la Universitat sigui àgil i sense contratemps.

Des d'aquest enfocament integral, el SNSSE garanteix un tracte responsable i eficient per a tot el personal, tant nacional com internacional, en totes les gestions.

## Gestió administrativa: la nòmina de l'ajudant doctor

**Retribucions dels ajudants doctors**

**Regulació**

La Llei orgànica 2/2023, de 22 de març, del sistema universitari —LOSU— (BOE del dia 23), estableix que les universitats podran contractar PDI en règim laboral i que el seu règim jurídic i retributiu estarà regulat per les comunitats autònomes.

En l'àmbit de la Comunitat Autònoma de les Illes Balears, la regulació del PDI laboral de la UIB es troba al Decret de la CAIB 16/2014, de 3 de maig (BOIB del dia 4), i també al vigent Conveni col·lectiu del PDI laboral de la UIB, publicat al BOIB de 4 d'agost de 2009.

**Consideracions prèvies**

En cas que l'ajudant doctor tingui una jornada reduïda, en virtut de qualsevol de les possibilitats legalment establertes, les retribucions mensuals a percebre seran proporcionals al temps de treball. Així mateix, si exerceix el dret de vaga, no percebrà retribucions durant el temps que estigui en aquesta situació, sense que això tingui caràcter de sanció ni afecti les prestacions socials.

De la mateixa manera, en cas que les retribucions a satisfer l'ajudant doctor no corresponguin a un mes complet (ingrés o cessament a l'Administració, reingrés al servei actiu, inici o conclusió d'una llicència sense retribucions, etc.), únicament percebrà la part proporcional dels dies treballats de cada concepte.

En aquests casos, l'import total mensual a percebre per cada concepte es divideix entre el nombre de dies reals que tingui el mes afectat, i el resultat es multiplica pel nombre de dies treballats. Exemple: un ajudant doctor que cessa el dia 20 de novembre de 2024; de cada concepte es dividirà l'import mensual entre 30 (dies que té el mes de novembre) i es multiplicarà per 20 (dies realment treballats).

**Retribucions**

A la normativa retributiva per al PDI laboral es manté la classificació de les retribucions fetes pel text refós de l'Estatut bàsic de l'empleat públic (EBEP), que distingeix entre retribucions bàsiques i complementàries. A més a més, es poden percebre imports en concepte d'indemnització.

En cap cas el PDI laboral no pot ser retribuït per conceptes diferents dels que estableix la normativa vigent. Tampoc no pot percebre participació en tributs ni altres ingressos des de les administracions públiques per contraprestació de serveis, participació o premi en multes imposades, encara que normativament estigui atribuït als serveis.

**1. Retribucions bàsiques**

Els ajudants doctors sempre tenen un contracte de naturalesa laboral, eventual i amb dedicació a temps complet.

Les retribucions bàsiques dels ajudants doctors són les que corresponen a la categoria a què pertanyen i a la seva antiguitat respectiva, si n'hi hagués. Inclouen els conceptes de sou base i triennis, que es fan efectius, de manera fixa i amb caràcter periòdic, mensualment, excepte els mesos en què no estiguin en servei actiu durant la totalitat del mes.

* 1. **Sou base:** el darrer import publicat està inclòs a la Resolució de 25 de maig de 2010, de la Secretaria d'Estat d'Hisenda i Pressuposts, per la qual es dicten instruccions amb relació a les nòmines dels funcionaris (BOE del dia 26), que encara estableix retribucions per a les categories d'ajudants de 1r període i de 2n període (incloses a la derogada LRU) i que es corresponen a les categories actuals d'ajudants i ajudants doctors, respectivament. L'import previst l'any 2010, amb els augments percentuals anuals, que es va recollir al conveni col·lectiu del PDI laboral de la UIB i es va actualitzar el 2024, suposa 1.061,46 euros mensuals.
  2. **Triennis:** els ajudants doctors percebran un import per cada tres anys de serveis. L'import per trienni està assimilat a l'import dels triennis del grup A1 dels funcionaris, i que per a l'any 2024 són 51,07 euros mensuals.

Pots sol·licitar el reconeixement del temps que hagis prestat serveis a qualsevol administració pública. En aquests casos, l'administració en què prestes serveis (UIB) et reconeixerà els serveis prestats i et farà efectius, si escau, els imports corresponents, de conformitat amb la Llei 70/1978 i el procediment que ha establert a aquest efecte el Servei de Recursos Humans.

**2. Retribucions complementàries**

Genèricament, són les que retribueixen les característiques dels llocs de treball, la carrera professional o el desenvolupament, rendiment o resultats obtinguts pel PDI laboral.

Les retribucions complementàries es fan efectives de manera fixa i amb caràcter periòdic mensual, excepte els mesos en què l'ajudant doctor ingressa o cessa a l'Administració, reingressa al servei actiu, inicia o conclou una llicència sense retribucions, en què es fan efectives per dies.

En aquests casos, l'import ordinari mensual del concepte complementari (i també dels altres complements retributius) es divideix entre el nombre de dies reals que té el mes i el resultat obtingut es multiplica pels dies en què, efectivament, s'han prestat serveis. Exemple: un ajudant doctor que cessa el dia 10 d’abril cobrarà de cada concepte el resultat de dividir l’import mensual complet entre 30 dies que té el mes i multiplicar el resultat pels 10 dies d’abril que hagi treballat).

Les retribucions complementàries dels ajudants doctors són les següents: complementàries i, si escau, complement de gestió.

* 1. **Complementàries:** aquest import és el que va establir la Resolució de 25 de maig de 2010, de la Secretaria d'Estat d'Hisenda i Pressupost, en concepte de complement de destinació, als ajudants d'universitat de 2n període. Els imports actualitzats percentualment es varen reflectir al conveni col·lectiu del PDI laboral de la UIB, i per a l'any 2024 suposen 826,08 euros mensuals.

Aquesta retribució es fa efectiva de manera fixa i amb caràcter periòdic mensual, excepte els mesos complets en què el PDI laboral no estigui en servei actiu.

* 1. **Complement de gestió:** el perceben els ajudants doctors que desenvolupen càrrecs acadèmics retribuïts, sempre que reuneixin els requisits legals per ocupar-los. A aquest efecte, anualment, el BOE publica els imports corresponents als complements per càrrec acadèmic (Rector, vicerector, degà, director, subdirector i secretari de departament, etc.), que són iguals independentment de la categoria del docent que l'ocupi (per ser secretari de departament es percebrà el mateix import tant si el càrrec l’ocupa un ajudant doctor o un catedràtic).

El complement de gestió NO forma part de les pagues extraordinàries i, per tant, es retribueix en 12 mensualitats mentre s'ocupi el càrrec. Es fa efectiu de manera fixa i amb periodicitat mensual, excepte si no està en actiu tot el mes. L’import a percebre serà en funció del càrrec acadèmic desenvolupat.

En cap cas no es podrà assignar més d'un complement de gestió retribuït a un mateix docent, i el requisit mínim indispensable per ocupar càrrecs acadèmics és estar en dedicació a temps complet.

**Important:** els ajudants doctors —per imperatiu legal— no poden percebre imports en concepte de mèrits docents o productivitat per activitat investigadora. Tampoc per cap dels tres complements retributius autonòmics (CAIB) existents.

**3. Indemnitzacions per raó del servei**

Els ajudants doctors poden percebre per nòmina altres imports, fins i tot de quantia fixa i de manera periòdica, però que no tenen consideració de retribucions. Són les anomenades indemnitzacions.

**3.1. Indemnitzacions per residència:** pel fet de viure en un territori insular, els ajudants doctors tenen dret a percebre una compensació en concepte de residència. És un import que es fa efectiu mensualment i en quantia diferent segons el territori on prestin serveis, ja sigui l'illa de Mallorca o les altres illes, on és més elevat. En el cas dels ajudants doctors, aquest import és el que percep la resta del personal docent i que correspon als funcionaris del grup A1 (per a l'any 2024: 110,00 euros).

La indemnització per residència es fa efectiva de manera fixa i amb periodicitat mensual, excepte si no s'està en servei actiu el mes complet. No forma part de la paga extraordinària.

**3.2. Indemnitzacions per raons de servei**: són els imports que té dret a percebre l'ajudant doctor per eventualitats i circumstàncies relacionades amb la seva condició (assistències a cursos de formació convocats per l'Administració, desplaçaments dins i fora del terme municipal per raó de servei, etc.). A la UIB estan regulades per l'Acord normatiu 15239, de 20 de desembre de 2023 (FOU 565 extraordinari).

Són:

* **Dietes**: imports a percebre diàriament per cobrir les despeses derivades de l'estada fora del lloc habitual de residència com a conseqüència de serveis oficials que s'hagin d'atendre. Inclouen manutenció i allotjament. Els imports, per a cada supòsit, estan fixats de manera general.
* **Despeses de viatge**: imports a percebre per a la utilització de qualsevol mitjà de transport que calgui fer servir i sempre per raó de servei: avió, tren, taxis, estacionaments, etc. Si s'utilitza vehicle propi: quilometratge. Els imports, per a cada supòsit, estan fixats de manera general.

**3.3. Indemnitzacions per assistències**: són els imports que tenen dret a percebre per assistència —com a membres— en òrgans de selecció de personal i en comissions tècniques de valoració per a la provisió de llocs de treball i, en general, com a persones designades com a assessors o especialistes, amb independència de si són o no personal de la Universitat. A la UIB estan regulades per l'Acord normatiu 15239, de 20 de desembre de 2023 (FOU 565 extraordinari). Tenen caràcter fix, però la percepció no és periòdica.

**4. Pagues extraordinàries**

Els ajudants doctors en perceben dos cada any. Es fan efectives per l'import del sou base, triennis (en cas de tenir-ne, amb un import reduït a 31,53 euros per trienni) i complementàries.

A l'import obtingut, conforme al paràgraf anterior, s'afegirà el resultat de calcular l'1% de la massa salarial de l'ajudant doctor, distribuït entre les dues pagues extraordinàries: de les retribucions anuals de l'ajudant doctor es calcula l'1% i el resultat es reparteix al 50% entre les dues pagues extraordinàries que s’afegeixen als imports del sou base, triennis i complementàries.

Es fan efectives els mesos de juny i desembre de cada anualitat, de manera proporcional, alhora que l'ajudant doctor presta serveis a la UIB (si ha estat tota l'anualitat, percebrà la totalitat de la paga extraordinària).

Les pagues extraordinàries no integren el concepte de complement de gestió ni les indemnitzacions per raons de servei. L'import íntegre (brut) anual a percebre per un ajudant doctor —sense triennis— és de 28.023,02 euros.

**Deduccions**

La suma de les retribucions que es perceben cada mes és l'import íntegre (conegut com a brut). Sobre aquest import íntegre s'apliquen les retencions, que poden ser:

* + 1. Formalitzables: l'impost sobre la renda de les persones físiques (IRPF) i l'aportació del treballador a la seguretat social (quota obrera). L’IRPF és un percentatge regulat legalment per l’Agència Tributària i està en funció de les retribucions anuals a percebre i la situació familiar del perceptor. La quota obrera és el resultat d'aplicar uns percentatges, que també regula de manera legal la Seguretat Social i que publica cada any al BOE, sobre les bases de cotització del perceptor. Ambdues retencions tenen lloc sempre, i els imports que es retenen per a l’aplicació els ingressa la UIB a l’Agència Tributària i a la Tresoreria General de la Seguretat Social, respectivament.
    2. No formalitzables: no sempre tenen lloc i són conseqüència o bé d'ordres de l'interessat per atendre pagaments de quotes sindicals, assegurança mèdica, etc., o bé derivades d'ordres d'embargament d'Hisenda, Seguretat Social, jutjat, etc., i que la UIB ha d'atendre obligatòriament. Els imports es descompten als perceptors i s’ingresen on correspongui.

**Imports a percebre**

Retribucions (salari íntegre) – retencions (formalitzables i no formalitzables, si n'hi ha) = salari net.

**Nota final**

Tots els imports que pels diferents conceptes tenen dret a percebre els ajudants doctors han de constar al full de salaris corresponent, configurat conforme a les exigències legals i en el qual consta l'entitat pagadora (UIB), el perceptor —amb les dades essencials i identificatives— i els imports tant satisfets com retinguts que determinen la quantitat final a percebre.

Les retribucions del personal en servei actiu de la UIB es fan efectives sempre per mensualitats vençudes i mitjançant transferència bancària al compte que ha facilitat el perceptor. És possible sol·licitar bestretes de nòmina.

# Mòdul 4: Igualtat de gènere

**La Universitat de les Illes Balears reforça el compromís amb la igualtat de gènere i la prevenció de l'assetjament**

*El III Pla d'igualtat estableix mesures concretes i protocols d'actuació per assegurar un entorn lliure de violència masclista a la UIB*

La Universitat de les Illes Balears (UIB) consolida la seva aposta per la igualtat d’oportunitats entre dones i homes amb el desenvolupament del III Pla d’igualtat 2023-2027 i l’actualització del seu protocol davant situacions d’assetjament sexual i per raó de sexe. Tots dos documents, que segueixen una línia continuista amb els plans anteriors, volen establir un ambient de respecte, seguretat i igualtat en la comunitat universitària.

***L'Oficina per a la Igualtat d'Oportunitats, organisme clau en aquest procés, lidera la implementació de polítiques de gènere a tota la Universitat***

Des de la seva creació, el 2007, aquesta oficina ha assumit la missió de supervisar el compliment del principi d’igualtat en els àmbits acadèmic i laboral, a més de proporcionar formació en prevenció de la violència masclista. Aquesta unitat, conformada per un equip multidisciplinari, està ubicada en el Vicerectorat de Planificació Estratègica, Internacionalització i Cooperació i respon a un marc normatiu ampli que inclou directrius internacionals i regionals.

**Objectius i mesures del III Pla d'igualtat**

El III Pla d'igualtat, aprovat el 14 de juny de 2023, ha esdevingut un pilar per integrar la perspectiva de gènere de manera transversal a tots els nivells de la UIB. Aquest document fixa objectius precisos i quantificables, com ara millorar les condicions laborals del personal, garantir la igualtat en el desenvolupament professional i prevenir l'assetjament a l'entorn universitari. La UIB aspira que aquesta política institucional no només elimini barreres, sinó que també fomenti un ambient que valori el potencial de cada individu, sense discriminació de gènere.

Un dels punts clau del pla és l'alineació amb els Objectius de desenvolupament sostenible (ODS), especialment l'ODS 5 (Igualtat de gènere) i l'ODS 4 (Educació de qualitat). A través d'aquesta sinergia, la Universitat espera que les accions del pla contribueixin a un canvi social més ampli, en què la igualtat de gènere es converteixi en una pràctica habitual tant dins l'àmbit educatiu com fora.

**Un protocol per actuar i prevenir**

Paral·lelament, la UIB ha desenvolupat un protocol actualitzat contra l'assetjament sexual i per raó de sexe, en resposta a l'article 46.1 de la Llei 11/2016, sobre igualtat de dones i homes a les Illes Balears. Aquest protocol estableix procediments clars perquè tota la comunitat universitària pugui denunciar situacions de persecució de manera confidencial i rebre suport adequat. A més, la Universitat ofereix múltiples vies de comunicació i garanteix que qualsevol incident pugui ser gestionat amb rapidesa i transparència.

El protocol també reforça la prevenció mitjançant campanyes de sensibilització i formació, de manera que tots els membres de la UIB coneguin els drets i el marc d'actuació davant l'assetjament. Aquest enfocament proactiu cerca no només atendre casos de manera eficaç sinó també erradicar la violència de gènere des de l'arrel, enfortint una cultura universitària de respecte i igualtat.

**Un compromís institucional que mira al futur**

La UIB reafirma el seu paper com a entitat responsable en la lluita contra la discriminació de gènere i l'assetjament, i es compromet a continuar avaluant i adaptant les polítiques d'igualtat.

Amb el III Pla d'igualtat i el protocol de prevenció, la Universitat espera consolidar-se com a referent en l'àmbit de la igualtat en educació promovent un canvi en la consciència social cap a un entorn lliure de violència i discriminació.

Aquest esforç continu, emmarcat en una normativa extensa, reflecteix el compromís de la UIB de construir un espai acadèmic que, a més de ser segur, promogui el desenvolupament integral de totes les persones sense importar-ne el gènere.

## Actuacions de la UIB

La Universitat de les Illes Balears (UIB) ofereix al personal docent i investigador una sèrie de facilitats en el marc de la igualtat d'oportunitats i prevenció de la violència de gènere:

1. Assessorament en temes d’igualtat. L'Oficina per a la Igualtat d'Oportunitats entre Dones i Homes proporciona assessoria especialitzada en igualtat i la seva aplicació als organismes de la Universitat que ho sol·licitin.

2. Informes anuals sobre igualtat de gènere. La Universitat elabora i difon informes anuals sobre l'estat de la igualtat de gènere, dins la UIB i fora, adreçats a informar i sensibilitzar la comunitat acadèmica.

3. Difusió de recursos en matèria d’igualtat. Facilita informació sobre els recursos i programes d'igualtat disponibles tant a la UIB com a la comunitat autònoma de les Illes Balears.

4. Visibilització de situacions de desigualtat i propostes d’actuació. L'oficina identifica possibles situacions de desigualtat i planteja accions concretes per millorar les condicions d'igualtat en l’àmbit universitari.

5. Impuls de la perspectiva de gènere en l'àmbit docent i investigador. Promou la incorporació de la igualtat d'oportunitats en diferents àrees de coneixement, especialment a la docència, amb especial atenció a àrees d'impacte social.

6. Formació en igualtat i prevenció de violències masclistes. Ofereix programes de formació i sensibilització en igualtat de gènere i prevenció de la violència de gènere, tant dins la comunitat universitària com fora.

7. Introducció de la transversalitat de gènere en la investigació i docència. Promou la inclusió de la perspectiva de gènere en projectes i programes acadèmics, fomentant-ne la consideració en la tasca acadèmica i de recerca.

8. Protocol contra l'assetjament sexual i per raó de sexe. La UIB disposa d'un protocol específic per prevenir i actuar davant l'assetjament sexual i per raó de sexe a tota la comunitat universitària que garanteix un entorn de treball segur per al personal docent i investigador.

9. Recomanacions per a la igualtat en condicions de treball. Ofereix directrius i recomanacions per garantir un clima laboral igualitari i condicions de treball justes, adaptades a les necessitats del personal.

10. Procediments de suport en situacions de protecció especial. La institució implementa protocols i mesures específiques per protegir les persones afectades per violència de gènere o assetjament, i proporciona canals de denúncia i gestió confidencial d'aquests casos.

## Continuam aprenent

* Curs d'autoaprenentatge (PDF)
* Protocol de prevenció i actuació enfront de situacions d'assetjament sexual i d’assetjament per raó de sexe (díptic en PDF)
* Protocol de prevenció i actuació enfront de situacions d'assetjament sexual i d’assetjament per raó de sexe (PDF, document complet)
* III Pla d'igualtat de la Universitat de les Illes Balears, 2023-2027 (PDF)
* Infografia sobre el III Pla d'igualtat

# Mòdul 5: prevenció de riscs laborals

(article introductori)

# La importància de la prevenció dels riscs laborals. Com protegeix la UIB la seguretat i salut del personal

*Un servei integral per promoure un entorn laboral segur i saludable*

La Universitat de les Illes Balears (UIB) té un enfocament rigorós i proactiu per garantir la seguretat i el benestar del personal.

A través del Servei de Prevenció de Riscs Laborals, la UIB cerca minimitzar els riscs inherents a la feina i fomentar un ambient laboral segur, amb mesures que van des de la formació a les avaluacions de riscs i la vigilància de la salut, entre d'altres.

Un equip especialitzat al servei del personal

El Servei de Prevenció es divideix en dues unitats clau, que treballen de manera coordinada:

— **La Unitat Tècnica**, formada per tècnics especialitzats en Seguretat al Treball, Higiene Industrial, Ergonomia i Psicosociologia, abasta l'avaluació i la planificació d'activitats preventives.

— **La Unitat Mèdica**, integrada per dues metgesses i una infermera especialistes en Medicina i Infermeria del Treball, gestiona la vigilància de la salut laboral mitjançant reconeixements mèdics, campanyes de vaccinació i consultes específiques.

L'objectiu comú és clar: detectar i mitigar qualsevol risc abans que es converteixi en un problema per a la salut o la seguretat.

## Vigilància de la salut, eina clau contra els riscs laborals

La vigilància de la salut és un pilar fonamental. Els exàmens mèdics —que poden ser inicials, periòdics o després d'un retorn a la feina perllongada—permeten identificar possibles afectacions relacionades amb l'activitat laboral. Aquest enfocament personalitzat assegura una intervenció primerenca.

## Protocols clars per a emergències i situacions específiques

El Servei de Prevenció disposa de protocols per a casos d'emergència i situacions particulars, com ara l'embaràs o la sospita d'assetjament laboral.

La UIB també presta especial atenció a situacions crítiques, com ara incendis o fuites de gas, i estableix mecanismes de resposta immediata del personal de cada edifici i, si escau, els serveis d'emergència.

## Formació i drets, la base de la cultura preventiva

Entre les principals funcions del Servei de Prevenció hi ha la formació continuada dels treballadors sobre els riscs específics dels seus llocs.

El personal de la UIB té dret a rebre formació específica sobre els riscs de la seva activitat, cosa que el Servei de Prevenció garanteix a través de cursos adaptats. «És essencial que els treballadors no només siguin conscients dels riscs, sinó també de les eines a la seva disposició per afrontar-los»,expliquen des de l'equip tècnic.

Així mateix, la UIB assegura que cada treballador disposa d'equips de protecció individual i condicions laborals que compleixin els estàndards de seguretat exigits.

## Prevenció més enllà del personal, un compromís integral

Tot i que el Servei de Prevenció se centra exclusivament en el personal de la Universitat, la UIB ha establert que els docents també assumeixin un paper preventiu amb els seus estudiants en activitats d'alt risc, com ara les pràctiques en laboratoris o sortides de camp. Això reforça una cultura preventiva que abraça tots els nivells de la comunitat universitària.

## Reflexió final, la prevenció com a prioritat col·lectiva

L'aposta de la UIB per la prevenció de riscs laborals subratlla la importància d'integrar mesures preventives a cada racó de la institució. Des de l'avaluació de riscs fins a la formació i l'atenció mèdica, el compromís amb la seguretat no només protegeix el personal sinó que també enforteix l'ambient de treball. Al final, la prevenció no és només una qüestió de normatives sinó una responsabilitat compartida que construeix un entorn més saludable i segur per a tothom.

Llibre de prevenció riscs laborals

## Quina funció té el Servei de Prevenció de Riscs Laborals?

El Servei de Prevenció de Riscs Laborals té com a objectiu la promoció de la seguretat i la salut dels treballadors de la UIB (PDI, PTGAS i personal contractat de capítol 6) aplicant les mesures necessàries per prevenir els riscs derivats de la feina, a fi d'aconseguir un entorn laboral segur i saludable.

## Qui som?

El **Servei de** **Prevenció** està compost per dues unitats:

* **Unitat Tècnica**:integrada per tècnics de prevenció que s'encarreguen de les especialitats següents:
  + Seguretat al Treball
  + Higiene Industrial
  + Ergonomia i Psicosociologia Aplicada
* **Unitat Mèdica:** formada per dues metgesses especialistes en Medicina del Treball i una infermera especialista en Infermeria del Treball, que s'encarreguen de la vigilància de la salut.

## Què feim?

Principalment:

* Avaluam els riscs dels llocs de treball i planificam les activitats preventives.
* Informam i formam el personal sobre els riscs derivats dels seus llocs de treball.
* Vigilam la salut dels treballadors en relació amb els riscs derivats de la feina: exàmens de salut laboral (reconeixements mèdics), campanyes de vaccinació, consultes, etc.
* Coordinam activitats preventives entre les empreses.
* Elaboram plans d'emergència i prestam primers auxilis.

## Quins són els riscs del meu lloc de treball?

Pots consultar la fitxa informativa dels riscs del teu lloc de treball al Portal de prevenció: <<https://prevencio.uib.cat/portal>>.

## He de rebre formació en prevenció de riscs laborals?

Sí. Els tècnics del Servei de Prevenció ofereixen els cursos adequats en funció dels riscs del lloc de treball. Per això és possible que contactin amb tu per saber quines activitats laborals fas.

## Quins tipus d'exàmens de salut laboral fa la Unitat Mèdica?

* Inicial: després de la incorporació a la feina o després de l'assignació de tasques específiques amb nous riscs per a la salut.
* Periòdic: en funció dels riscs a què estigui exposat el treballador.
* De tornada a la feina: després d'una absència prolongada per motius de salut, amb l'únic objectiu d'identificar qualsevol relació entre les causes de la malaltia i els riscs existents a la feina.

## Com he de demanar cita per a l'examen de salut laboral?

T'arribarà un avís a través del Portal de Prevenció (<https://prevencio.uib.cat/portal>) perquè puguis sol·licitar cita per al reconeixement mèdic (ext. 34 61).

## On és la Unitat Mèdica i quin horari té?

La Unitat Mèdica és al campus universitari, a Cas Jai. Podeu consultar el mapa del campus i els horaris actualitzats de la Unitat Mèdica en aquest enllaç: <<https://prevencio.uib.cat/Especialitats/VigilanciaSalut/>>.

## Què he de fer en cas d’embaràs o alletament natural?

Ho has de comunicar a la Unitat Mèdica, perquè valori el risc per a l'embaràs o l’alletament derivat de la teva feina. Emplena el formulari següent i envia'l a <[unitatmedica@uib.cat>](mailto:unitatmedica@uib.cat):

<<https://prevencio.uib.cat/digitalAssets/603/603505_protocol-maternitat-annex-1.pdf>>.

## Què he de fer en cas de sospita d'assetjament laboral?

Notifica-ho al Servei de Prevenció mitjançant els formularis que trobaràs en aquesta pàgina web: <[https://prevencio.uib.cat/Especialitats/Psicosociologia>](https://prevencio.uib.cat/Especialitats/Psicosociologia).

## Què he de fer en cas d’accident o malaltia?

Si l'accident o la malaltia*no està relacionat amb la feina*(catarro, grip, lesió per causes alienes a la UIB), acudeix al metge de capçalera, que tramitarà, si cal, la baixa per incapacitat temporal. Això no obstant, la Unitat Mèdica té un horari de consulta mèdica per als treballadors de la UIB.

Si és un *accident laboral o una malaltia que pot estar relacionada amb la feina*(afonia en professors, caiguda al centre de treball, etc.), has d'acudir a la Unitat Mèdica, que, si cal, et remetrà a la Mútua Balear\* (en cas que siguis personal laboral) o a MUFACE (en cas que siguis PDI funcionari). Si l'accident laboral es produeix fora de l'horari d'atenció de la Unitat Mèdica, ves directament al centre mèdic de la Mútua Balear\* (si ets personal laboral) o al centre mèdic públic o privat concertat amb MUFACE (si ets PDI funcionari). Tingues en compte que un accident en el trajecte de casa a la feina i viceversa es considera accident laboral (*in itinere* ).

\* <https://www.mutuabalear.es/es/centros>

## Què he de fer en cas d’emergència?

Si es produeix una emergència (incendi, abocament químic, fuita de gas, accident, etc.), *avisa els conserges del teu edifici*, i activaran el protocol corresponent. Quan sigui possible, informa el Servei de Prevenció del que ha passat.

Quan calgui, els conserges telefonaran a la Unitat Mèdica. Si el nostre personal sanitari no està disponible i hi ha ferits greus, els conserges telefonaran al 112.

## Quines activitats fa el Servei de Prevenció per a l’alumnat?

Legalment, el Servei de Prevenció té dedicació exclusiva als treballadors de la UIB. No pot dur a terme cap activitat per a l'alumnat, a excepció de l'atenció mèdica d'urgència.

Per això, la UIB va establir al Pla de prevenció que *cada docent*que imparteixi pràctiques docents que impliquin riscs elevats (laboratoris, tallers, sortides de camp, etc.) ha d’impartir formació en prevenció de riscs al seu alumnat sobre els riscs específics d'aquestes pràctiques.

## Quins drets i obligacions tenc com a treballador de la UIB en matèria de seguretat i salut laboral?

Els treballadors i treballadores tenen dret a:

* Una protecció eficaç en matèria de seguretat i salut laboral.
* Rebre informació sobre els riscs existents.
* Participar en totes les qüestions que afectin la seguretat i salut a la feina, a través dels delegats de prevenció, i ser consultats.
* Rebre formació específica en matèria de seguretat i salut a la feina.
* La vigilància específica i periòdica del seu estat de salut.
* Disposar d'equips de treball adequats a les tasques que han de realitzar.
* Rebre els equips de protecció individual necessaris per exercir les seves funcions.

Els treballadors i treballadores han de:

* Vetllar per la seva pròpia seguretat i la dels treballadors que es puguin veure afectats per la seva feina.
* Usar adequadament les màquines, eines, equips, etc.
* Utilitzar i conservar correctament els equips de protecció individual que la Universitat els faciliti.
* No posar fora de funcionament i utilitzar correctament els dispositius de seguretat existents als llocs de treball.
* Informar de les situacions de risc per a la seguretat i salut del personal.
* Contribuir a complir les obligacions establertes per l'autoritat competent.
* Cooperar amb la Universitat perquè pugui garantir unes condicions de treball segures que no comportin riscs per a la salut dels treballadors.

## Més informació

**Per a més informació i per posar-se en contacte amb el Servei de Prevenció, consultau el web <**[**https://prevencio.uib.cat/**](https://prevencio.uib.cat/)**>.**

# Mòdul 6: Altres recursos de la UIB

**Una xarxa de recursos que facilita la docència, investigació i benestar universitari**

La Universitat de les Illes Balears (UIB) posa a disposició de la comunitat una àmplia oferta de serveis que donen suport a l'activitat docent, investigadora i cultural, fomentant un entorn universitari dinàmic i eficient.

Les facilitats que ofereix la nostra xarxa s'estructuren a través dels serveis administratius, serveis generals, oficines, unitats, recursos complementaris i externs.

Els recursos més enfocats a facilitar la tasca del PDI com a docents són:

* + - Servei de Recursos Audiovisuals
    - Servei de Biblioteca
    - Servei de Campus Digital
    - Oficina de Cooperació al Desenvolupament i Solidaritat (OCDS)
    - Àrea de formació del PDI
    - Institut de Recerca i Innovació Educativa (IRIE)
    - Àrea de Recerca
    - Oficina de Transferència de Resultats d’Investigació (OTRI)
    - Servei d’Activitats Culturals (SAC)
    - Sindicatura de Greuges
    - Servei de Relacions Internacionals (SRI).

## Servei de Recursos Audiovisuals

### El Servei de Recursos Audiovisuals de la UIB, tecnologia al servei de la docència i la investigació

*Des que fou creat, el 1987, el Servei de Recursos Audiovisuals (SRAV) de la Universitat de les Illes Balears ha esdevingut un pilar tecnològic per a la comunitat universitària. Dissenyat per atendre les necessitats de docència i investigació, el SRAV s'adapta constantment a les tecnologies més avançades i als nous fluxos de treball, i ofereix un suport complet i especialitzat.*

**Producció audiovisual per a tots els àmbits universitaris**

El SRAV realitza produccions audiovisuals que van [**des de vídeos didàctics i divulgatius**](https://srav.uib.cat/Vols-fer-un-video/) fins a entrevistes i enregistrament d'[**actes acadèmics o culturals**](https://srav.uib.cat/Vols-enregistrar-una-conferencia-jornada-o-acte/). A més a més, té la capacitat d’enregistrar i emetre esdeveniments en directe per facilitar la difusió de ponències, jornades o activitats institucionals.

«El nostre objectiu és garantir que cada producció compleixi els estàndards més alts i sigui una eina eficaç per a l'aprenentatge i la comunicació»,expliquen al servei.

**Un suport integral per a videoconferències i esdeveniments**

El SRAV també gestiona i manté les aules de[**videoconferència de la UIB**](https://srav.uib.cat/Vols-fer-una-videoconferencia/) i assegura una experiència fluida per als qui les utilitzen. Aquestes sales estan equipades amb tecnologia de darrera generació i un equip tècnic que assisteix en tot moment els usuaris.

Per a esdeveniments presencials, el SRAV ofereix assistència audiovisual a les sales d'actes del campus, a més d'assessorament personalitzat per a l'adquisició i la instal·lació d'equips audiovisuals.

**Préstec de material tècnic i arxiu audiovisual**

El servei posa a disposició de la comunitat universitària un [**ampli catàleg de material tècnic audiovisual**](https://srav.uib.cat/Serveis-que-oferim/), com ara càmeres, micròfons i altaveus, disponible de forma gratuïta per a projectes acadèmics.

**Com podem accedir als serveis del SRAV**

La sol·licitud de serveis com enregistrament d'àudio, producció de vídeo, emissió en directe o reserva de material tècnic és senzilla i està disponible en línia mitjançant UIBdigital o a <[suport.audiovisuals@uib.es](mailto:suport.audiovisuals@uib.es)>.

**Què oferim:**

[**Sol·licitud d'àudio**](https://uibdigital.uib.es/uibdigital/tramits/sollicituds/sollicitud/SRAALT6/PAS/emplenar.html)   
Enregistrament de veu en off en estudi. Enregistrament i edició de so.

[**Sol·licitud de vídeo**](https://uibdigital.uib.es/uibdigital/tramits/sollicituds/sollicitud/GDAALT1/PAS/emplenar.html)   
Producció de vídeos (didàctics, de divulgació de la investigació, entrevistes...) i enregistrament d'actes.

[**Sol·licitud d'enregistrament i emissió en directe**](https://uibdigital.uib.es/uibdigital/tramits/sollicituds/sollicitud/SRAALT7/PAS/emplenar.html)   
Enregistrament i emissió d’actes en directe.

[**Sol·licitud de reserva de videoconferència**](https://uibdigital.uib.es/uibdigital/tramits/sollicituds/sollicitud/RSVALTINT/PAS/emplenar.html)   
Per emprar les aules de videoconferència.

[**Sol·licitud de préstec de material audiovisual**](https://uibdigital.uib.es/uibdigital/tramits/sollicituds/sollicitud/SRAALT8/PAS/emplenar.html)   
Servei gratuït per als membres de la comunitat universitària.

[**Assistència tècnica**](https://srav.uib.cat/Coneix-nos/Qui-som/)   
Assistència audiovisual a les sales d'actes del campus. Assessorament per adquirir i instal·lar equipament audiovisual.

Gràcies al SRAV, la Universitat de les Illes Balears garanteix que la tecnologia estigui a l'abast de tothom, i així el servei es converteix en un aliat essencial per a la docència, la investigació i la projecció institucional.

**Més informació i contacte**

<https://srav.uib.cat/>

## Servei de Biblioteca

La Biblioteca de la UIB, un centre de suport integral per a la investigació i la docència

A la Universitat de les Illes Balears, la Biblioteca és un motor clau que impulsa l'aprenentatge, la investigació i la producció científica. És molt més que un espai per al préstec de llibres; aquest servei ofereix recursos i suports adaptats a les necessitats d'estudiants, docents i investigadors i es consolida com un aliat essencial per a la comunitat universitària.

**Espais dissenyats per a l'estudi i la investigació**

Cada facultat disposa de la biblioteca de referència, equipada amb fons documentals especialitzats en les matèries que s'imparteixen a l’edifici.

Aquests espais estan dissenyats per respondre a diverses dinàmiques de treball: zones de consulta, àrees per a treball individual o en grup i fins i tot àrees informals connectades a la xarxa wifi de la UIB.

A això se suma un extens fons documental digital, accessible a través del catàleg en línia. Recursos electrònics, bases de dades en subscripció i eines com la [**Biblioteca Digital IB**](https://ibdigital.uib.es/greenstone/library) enriqueixen les possibilitats de consulta i accés al coneixement.

L'adquisició de bibliografia específica per a les assignatures és un servei que reflecteix el compromís de la UIB amb la personalització i la millora contínua.

**Un pont amb altres institucions: el préstec interbibliotecari**

Quan la informació que necessites no es troba al catàleg de la Biblioteca, la [**Unitat de Préstec Interbibliotecari**](https://biblioteca.uib.cat/oferta/serveis/prestec_interbibliotecari/) s'encarrega de localitzar-la en altres institucions. Aquest servei permet sol·licitar còpies o préstec dels documents i assegura que cap investigador no quedi sense accés a la informació rellevant per a la seva feina.

**Materials i formació per a l'autoaprenentatge**

La [**Unitat de Serveis per a l'Aprenentatge**](https://biblioteca.uib.cat/horaris/documentacio_prestec_interbibliotecari/Unitat-de-Suport-a-lAprenentatge.cid196090) està orientada a facilitar l'accés al coneixement i a ensenyar-lo a gestionar. Des de materials d'autoaprenentatge sobre l'ús del catàleg i les bases de dades fins a la formació sobre la gestió bibliogràfica i la prevenció del plagi, aquest servei fomenta l'autonomia acadèmica.

Els docents també poden sol·licitar sessions formatives específiques per als estudiants, adaptades als nivells i necessitats de cada curs, per enfortir les competències digitals i de recerca de l'alumnat.

**Suport a la investigació científica**

La [**Unitat de Serveis a la Recerca**](https://biblioteca.uib.cat/oferta/serveis/biblioteca_investigador/) és un pilar fonamental per al personal investigador de la UIB. Ofereix accés a les [**guies temàtiques**](https://biblioteca.uib.cat/oferta/recursos_electronics/guies_tematiques/) i els [**recursos electrònics**](https://biblioteca.uib.cat/oferta/recursos_electronics/), a més d'assessorament en processos com ara la [**publicació**](https://biblioteca.uib.cat/oferta/serveis/biblioteca_investigador/Publicacio_Difusio/On_publicar/) i l'[**avaluació científica**](https://biblioteca.uib.cat/oferta/serveis/biblioteca_investigador/Acreditacio_sexennis/Avaluacio_cientifica/) o la [**gestió de les dades de recerca**](https://biblioteca.uib.cat/oferta/serveis/biblioteca_investigador/CO_i_dades/). A més, facilita la[**publicació en accés obert**](https://biblioteca.uib.cat/oferta/serveis/biblioteca_investigador/CO_i_AO/Publicar_obert/)i l'actualització de dades al[**repositori institucional**](https://biblioteca.uib.cat/oferta/serveis/biblioteca_investigador/CO_i_AO/RepositoriUIB/)i el sistema de currículums ([**SIRA**](https://websira.uib.cat/)).

Aquest servei no només optimitza la visibilitat de la producció científica de la UIB, sinó que també assegura que els investigadors disposen d’eines per destacar en l'àmbit acadèmic.

**La Biblioteca de la UIB, un servei a l'abast de tothom**

Tota aquesta oferta està centralitzada a la pàgina web <[**biblioteca.uib.cat**](https://biblioteca.uib.cat/)>, un aparador que mostra cada recurs, guia o servei disponible.

Des de l'estudiant que necessita un espai tranquil per estudiar fins a l'investigador que cerca visibilitat per als treballs, la Biblioteca de la UIB es posiciona com un eix fonamental per al desenvolupament acadèmic i científic i consolida el seu paper com un recurs imprescindible per a tota la comunitat universitària.

**Més informació i contacte**

<https://biblioteca.uib.cat/>

## Servei de Campus Digital

El **Servei de** **Campus Digital** de la Universitat de les Illes Balears es posiciona com a servei innovador destinat a transformar l'ensenyament i l'aprenentatge.

La seva missió principal és donar suport als docents en el disseny i desenvolupament de materials digitals i facilitar-los un ensenyament més accessible, dinàmic i eficaç.

### Què és el Servei de Campus Digital?

El **Servei de** **Campus Digital** de la Universitat de les Illes Balears és un servei integral dissenyat per acompanyar, tutoritzar i guiar els docents en la implementació de tecnologies educatives i estratègies d’ensenyament digital.

Nascut a partir del projecte **Campus Extens** el 1997, aquest servei ha evolucionat contínuament per adaptar-se a les necessitats canviants de l'educació superior i l'ensenyament en línia, mantenint-se a l'avantguarda de la innovació pedagògica.

### Avantatges d’emprar els serveis que ofereix el Servei de Campus Digital

— **Innovació educativa**

Possibilita la millora i la transformació de l'experiència d'aprenentatge dels estudiants.

— **Desenvolupament professional**

Contribueix a enfortir les competències digitals dels docents.

— **Accés a tecnologia avançada**

Facilita l'ús de recursos i eines innovadores per a l'ensenyament.

— **Acompanyament continu**

Ofereix suport integral en el procés de transformació digital de la docència.

### Com ho aconsegueix?

El **Servei de** **Campus Digital** de la UIB es caracteritza per analitzar detalladament cada proposta per oferir solucions personalitzades que s'adaptin a les necessitats específiques de l'àmbit educatiu.

Entre els seus serveis destaquen l'elaboració de recursos audiovisuals i la creació de documents en format PDF, ja siguin estancs o interactius, dissenyats per enriquir el procés d'ensenyament-aprenentatge.

Aquest servei evoluciona de manera constant explorant i desenvolupant formats digitals innovadors que responguin a les tendències pedagògiques actuals i a la transformació educativa.

### Serveis per al PDI

El **Servei de** **Campus Digital** de la Universitat de les Illes Balears ofereix una gamma de serveis dissenyats per assistir el personal docent i investigador (PDI) en la integració de tecnologies i metodologies digitals a les assignatures.

Des de l'assessorament en estratègies didàctiques fins a la creació de materials multimèdia i formació en eines digitals, aquest servei garanteix que el PDI tingui els recursos necessaris per enriquir els processos d'ensenyament i aprenentatge.

**Aula digital, l'aliat tecnològic per a la docència a la UIB**

El **Servei de Campus Digital** ofereix assessorament personalitzat per dissenyar i implementar estratègies educatives utilitzant **Aula digital** i adaptant-se a les necessitats i característiques de cada assignatura.

Un dels seus serveis més destacats és proporcionar suport a la creació de materials digitals, des de vídeos i pòdcasts fins a altres recursos multimèdia. A més, assessora en metodologies pedagògiques i en l'estructuració efectiva de continguts i facilita la integració de la tecnologia a l'ensenyament.

**Formació i assessorament. Impulsam la innovació docent des del Servei de Campus Digital**

El nostre servei ofereix una completa formació per al PDI, amb cursos i tallers enfocats a l'aplicació d'eines digitals com Aula digital i videoconferència i la creació de recursos educatius.

A més, proporciona orientació personalitzada per dissenyar estratègies d'ensenyament en línia i acompanyar la implementació de metodologies innovadores, tot ajudant a transformar la docència en un procés més dinàmic i eficaç.

<https://campusdigital.uib.es/Et-formam/cursos_per_al_professorat/>

**Recursos per al PDI. Potencia la teva experiència docent**

El Servei de Campus Digital posa a la disposició del PDI una àmplia gamma de recursos dissenyats per maximitzar els avantatges del servei, facilitar l'adopció de tecnologies i enriquir l'experiència docent a la UIB. Entre aquests recursos s'inclouen:

— ***Manuals d’usuari*** amb informació pràctica i detallada.

— ***Guies específiques*** que expliquen les funcionalitats d’Aula digital.

— ***Servei d'atenció a l'usuari***, disponible per garantir el funcionament correcte de les solucions tecnològiques.

— **Atenció personalitzada** de l'equip de suport tècnic, que ofereix un acompanyament proper per resoldre dubtes i optimitzar l'ús de les eines digitals facilitades a Aula digital.

<https://campusdigital.uib.es/Atencio-al-professorat/>

**Tutorials en línia**

Manuals sobre Aula digital

<https://campusdigital.uib.es/Atencio-al-professorat/manuals-i-videotutorials-de-aula-digital/>

Ús de la videoconferència

<https://campusdigital.uib.es/Atencio-al-professorat/videoconferencia/>

Materials per a Campus Digital - Illes

<https://campusdigital.uib.es/Atencio-al-professorat/Materials-CD-Illes/>

Factoria Campus Digital

<https://campusdigital.uib.es/Factoria/>

Preguntes freqüents

<https://campusdigital.uib.es/Atencio-al-professorat/Preguntes-Mes-Frequents/>

### Més informació i contacte

[**https://campusdigital.uib.es/**](https://campusdigital.uib.es/)

## Cooperació

L'Oficina de Cooperació al Desenvolupament i Solidaritat de la UIB, un espai per a la reflexió i l'acció social

Des que fou creada, el 2005, l'**Oficina de Cooperació al Desenvolupament i Solidaritat (OCDS)** de la Universitat de les Illes Balears ha estat l'epicentre d'iniciatives solidàries i projectes enfocats a la transformació social.

Ubicada a l'edifici Margalida Comas i Camps del campus universitari, aquesta oficina es dedica a gestionar programes de cooperació, educació per a la transformació social i voluntariat, promovent valors com la igualtat, la justícia i la sostenibilitat.

### Una comunitat compromesa amb el canvi social

L'OCDS inclou tant un equip permanent com col·laboradors de la comunitat universitària, i esdevé un punt de trobada per al diàleg i la interacció entre la Universitat i el teixit social local i global.

Aquest espai fomenta la formació en valors com ara la solidaritat, la tolerància i la convivència, essencials per abordar les desigualtats i construir un món més just.

### Eixos principals d’acció

La tasca de l'OCDS s'articula al voltant de dos grans àmbits:

1. **Cooperació universitària al desenvolupament (CUD):**
   * A través de la [**CUD**,](https://cooperacio.uib.cat/Projectes-CUD/projectes-cooperacio/) la Universitat contribueix a erradicar la pobresa, garantir una educació de qualitat, promoure la sostenibilitat i lluitar contra el canvi climàtic.
   * Programes destacats:
     + [**Mobilitat internacional**](https://cooperacio.uib.cat/EpD/Mobilitat/):beques de pràctiques, estades solidàries i mobilitat des [**del Sud global**](https://cooperacio.uib.cat/Projectes-CUD/Mobilitat-Sud-Global/).
     + **Implementació de l'Agenda 2030**:accions formatives, [premis](https://cooperacio.uib.cat/EpD/recerca/Premis-Agenda-2030/) i [projectes artístics](https://cooperacio.uib.cat/EpD/recerca/Covocatoria-futurs-utopics/) alineats amb els Objectius de desenvolupament sostenible (ODS).
     + [**Investigació i transferència de coneixement**](https://cooperacio.uib.cat/EpD/recerca/):projectes que connecten l'acadèmia amb les necessitats de la societat.
     + [**Campanya de Dones Defensores de Drets**](https://cooperacio.uib.cat/EpD/altres/Campanya-Defensores/): des de 2018, en col·laboració amb la Direcció General de Cooperació i Immigració i la Iniciativa Mesoamericana de Dones Defensores, s'han realitzat conferències, entrevistes, trobades amb activistes i un programa de mobilitat internacional. A més, s'han presentat recursos audiovisuals, exposicions i altres materials per poder conèixer i sentir totes les dones defensores de drets i, a més, posar-los cara.
2. [**Voluntariat universitari**](https://cooperacio.uib.cat/Voluntariat/) 
   * Ofereix formació en àrees com el voluntariat social, cultural, mediambiental i educatiu.
   * Promou campanyes de sensibilització i fomenta la col·laboració amb entitats locals i internacionals, dinamitzant la participació a través del [**Portal de voluntariat UIB**](https://voluntariat.uib.cat/).

### Compromís amb la sostenibilitat i els drets humans

L'OCDS integra en totes les accions un enfocament basat en els drets humans i la perspectiva de gènere, promovent l'enfortiment de capacitats en dones i col·lectius vulnerables.

A més, incorpora principis de sostenibilitat ecològica, alineant-se amb una visió de justícia ecosocial.

### Un espai per a la reflexió i l'acció

Amb el seu enfocament participatiu, l’[**Oficina de Cooperació al Desenvolupament i Solidaritat**](https://cooperacio.uib.cat/) és un motor per a la transformació social dins i fora de la UIB.

La seva tasca no només beneficia la comunitat universitària, sinó que també impacta en el teixit social i ofereix eines per fer front a les desigualtats des d'una perspectiva global i sostenible.

L'OCDS continua demostrant que a través de l'educació, la investigació i el voluntariat és possible construir un futur més equitatiu i respectuós amb les persones i el planeta.

**Més informació i contacte**

https://cooperacio.uib.cat/

## Formació del PDI

La UIB i la seva aposta per la formació continuada del personal docent i investigador (PDI)

La Universitat de les Illes Balears ha adoptat una estratègia per garantir que el personal docent i investigador (PDI) estigui preparat per afrontar els desafiaments de l'educació superior actual.

Amb [**més de 160 activitats formatives**](https://fueib.org/continua), la UIB prioritza l'actualització constant de competències docents, investigadores i tecnològiques, adaptant-se a un entorn educatiu en canvi constant.

## Una formació adaptada a les necessitats reals del PDI

Lluny de limitar-se a cursos tradicionals, la formació per al PDI a la UIB s'organitza en àrees específiques que cobreixen des de la docència i la investigació fins a competències digitals i intel·ligència artificial, passant pel lloc de treball i la transferència, innovació, emprenedoria i societat.

A més, introdueix programes innovadors com el de **parelles docents**, que fomenta la col·laboració interdisciplinària, o les trobades **Altres Mirades**, que permeten intercanviar experiències educatives transformadores. A això suma tota una sèrie d'[**articles que inciten a saber més**](https://fueib.org/noticias/continua) sobre cada proposta formativa.

A les persones que són noves en la docència, la UIB els ofereix el programa **PAD1**, dissenyat específicament per [**a ajudants doctors en el primer any de contracte**](https://fueib.org/ca/continua/755/pad1-ajudant-doctor), i també col·labora amb iniciatives com els cursos del [**Campus Digital Compartit del Grup 9 d'Universitats**](https://www.uni-g9.net/).

## Una formació accessible i personalitzada

A partir del curs 2024-25, la UIB fa un pas més en permetre que els docents personalitzin el seu aprenentatge [**escollint entre cursos complets o mòduls específics**](https://fueib.org/ca/continua/820/preguntes-frequents),segons els seus interessos.

També es treballa per garantir l'accés a la formació als docents de les seus de Menorca i d’Eivissa i Formentera.

Per saber-ne més sobre l'oferta formativa i conèixer-ne els detalls, podeu consultar la pàgina oficial de formació del PDI: <https://continua.uib.cat>.

## Reconeixement i projecció professional

La formació contínua del PDI no només és clau per al desenvolupament professional, sinó que ara també té un reconeixement més gran de l'ANECA, que valora aquestes activitats amb fins a 15 punts en els processos d'acreditació.

## El compromís de la UIB amb l’excel·lència educativa

Alineada amb la Llei orgànica del sistema universitari (LOSU), la UIB assegura que la formació inicial i contínua del PDI sigui una prioritat, promovent la innovació educativa i la transferència de coneixement.

Aquesta aposta no només enforteix la qualitat de la docència universitària, sinó que també impulsa la investigació i la col·laboració amb altres institucions nacionals i internacionals.

**Més informació i contacte**

<https://continua.uib.cat>

## Institut de Recerca i Innovació Educativa (IRIE)

**L'IRIE: innovació educativa al servei de la qualitat i l'excel·lència a l'ensenyament**

Des que fou creat, el 2015, l’**Institut** **de Recerca i Innovació Educativa (IRIE)** de la Universitat de les Illes Balears ha estat un referent en la millora de la qualitat educativa. Renovat com a institut universitari el 2021, l'IRIE impulsa la formació docent, la investigació científica i la transferència de coneixements a centres educatius, enfortint el sistema educatiu tant autonòmic com internacional.

### **Estructura i àrees de recerca**

L'IRIE organitza el treball en quatre àrees clau:

* Didàctica general i específica.
* Psicologia educativa.
* Història de l’educació.

Aquestes àrees tenen el suport de grups de recerca consolidats i associats, que treballen en col·laboració amb entitats educatives de les Illes Balears garantint un enfocament pràctic i adaptat a les necessitats del territori.

### **Convocatòries i suport a la innovació docent**

Un dels pilars de l'institut és l'organització de les **convocatòries anuals de projectes d'innovació docent** , adreçades al personal docent i investigador (PDI) de la UIB. Aquestes convocatòries, obertes cada juny i resoltes a l'estiu, són una oportunitat per desenvolupar projectes que transformin l'ensenyament.

Els resultats dels projectes concedits es publiquen en una col·lecció digital consultable [aquí](https://ibdigital.uib.es/greenstone/irie/collection/projecte/page/about).

A més, l'IRIE organitza cada any, en col·laboració amb el Servei de Campus Digital i altres serveis, les **Jornades d'Experiències Docents**, un espai per compartir aprenentatges i metodologies innovadores. Més informació, [aquí](https://campusdigital.uib.es/Factoria/jornades/).

### **Formació, assessorament i transferència de coneixement**

L'IRIE ofereix un catàleg complet de serveis formatius i d'assessorament per a docents i investigadors. Entre aquests serveis, destaquen:

* **Cursos de formació en investigació** i seminaris especialitzats. Pots veure'ls [aquí](https://irie.uib.cat/suport/firie.html).
* **Assessorament en recerca educativa** a través del seu servei de suport a la investigació ([SAR](https://irie.uib.cat/grups/suport-a-la-recerca/sar.html)) i a la innovació ([PAC](https://irie.uib.cat/transferencia/pace.html)).

L’institut també tramita les homologacions de formació docent no universitària amb la **Conselleria d’Educació i Universitats** del Govern balear. Consulta’n els detalls [aquí](https://irie.uib.cat/es/transferencia/homologacio-conselleria-educacio.html).

### **Un referent per a la comunitat educativa**

L'IRIE aspira a consolidar-se com a líder en la reflexió crítica i la innovació educativa fomentant millores tangibles en els processos d'ensenyament i aprenentatge.

Per estar al dia de les activitats i novetats de l'IRIE, visita’n la [pàgina web](https://irie.uib.cat/es/) i els perfils en xarxes socials o subscriu-te al butlletí informatiu.

**Més informació i contacte**

<https://irie.uib.cat/>

## Àrea de Recerca

### L'Àrea de Recerca de la UIB. Impulsam l'excel·lència científica

Creada el 2022 mitjançant l'[Acord executiu 14578/2022](https://seu.uib.cat/fou/acord/14578/), l'**Àrea de Recerca** de la Universitat de les Illes Balears (UIB) s'ha consolidat com una unitat integral dedicada a la promoció, el suport i la gestió de la recerca.

Aquesta estructura depèn del **Vicerectorat de Política Científica i Investigació** i pretén prestar l'assessorament i el suport administratiu necessaris per garantir una execució professional, eficaç i amb garanties, de l'activitat investigadora.

**Una estructura organitzada per maximitzar l’activitat investigadora de qualitat**

L'Àrea de Recerca es divideix en oficines i unitats especialitzades que treballen per millorar el rendiment investigador de la Universitat. Entre aquestes, destaquen:

* **Oficina de Projectes Estatals i Autonòmics (OSR-EA)**:dona suport a la participació de la UIB en programes de finançament de R+D+I en els àmbits estatal, autonòmic i local, oferint assessorament tècnic i econòmic per a l'execució i la justificació de projectes.
* **Oficina de Projectes Europeus (OPE)**: facilita la participació dels investigadors en programes internacionals, especialment els programes marc de la Unió Europea. Ofereix orientació en la revisió de propostes (coordinada amb els punts nacionals de contacte) i assessorament pressupostari. [Més informació, aquí.](https://ope.uib.cat/)
* **Oficina de Gestió del Programa de Foment i Recursos Humans per a la Recerca (FORHU)**:promou programes de captació de talent investigador en totes les etapes de la carrera científica, des de la fase predoctoral fins a la postdoctoral sènior, dels subprogrames inclosos en el [Programa de Foment de la Recerca](https://www.uib.cat/recerca/ajuts/prfom/).
* **Unitat de Divulgació i Cultura Científica (UDCC)**:s'encarrega d'acostar el coneixement, la investigació i la innovació propis de la UIB a la societat mitjançant activitats de divulgació i cultura científica. També s'encarrega de la promoció i la gestió d'actuacions de divulgació finançades. [Consulta més informació sobre aquesta unitat aquí](https://culturacientifica.uib.cat/).

**Un equip compromès al servei de la recerca**

La direcció de l'Àrea de Recerca coordina i supervisa totes les activitats vinculades amb la investigació a la UIB, garantint que els fons de recerca siguin gestionats de manera eficient i orientats a optimitzar la qualitat dels resultats científics.

L'Àrea de Recerca pretén ser considerada com un agent més en el desenvolupament d'una investigació de prestigi i sensible reconegut per la societat, mitjançant una gestió de la recerca àgil, flexible, dinàmica i adaptada a les necessitats del moment. Així mateix, l'àrea té com a objectiu ser reconeguda entre la comunitat universitària com una estructura altament eficaç i compromesa amb les necessitats del personal investigador, i proporcionar la màxima visibilitat de la investigació realitzada, que ha de ser accessible per al ciutadà i la societat.

**Més informació i contacte**

<https://investigacio.uib.cat/>

**Accessos directes**

* [**Portal del personal investigador (PPI)**](https://ppi.uib.cat/)
* [**SIRA a la UIB**](https://websira.uib.cat/)
* [**R+D+I**](https://www.uib.cat/recerca/)
* [**Ajuts a la recerca i innovació**](https://www.uib.cat/recerca/ajuts/)
* [**Programa de Foment de la Recerca**](https://www.uib.es/es/recerca/ajuts/prfom/)
* [**Biblioteca de l'Investigador**](https://biblioteca.uib.cat/oferta/serveis/biblioteca_investigador/)
* [**Estructures d'R+D+I**](https://www.uib.cat/recerca/ajuts/prfom/grupsderecerca/)
* [**Vicerectorat de Política Científica i Investigació**](https://www.uib.cat/lauib/Govern-i-organitzacio/Organs-de-govern/Vicerectors/Vicerector-de-Politica-Cientifica-i-Investigacio/)
* [**Oficina**](https://ope.uib.cat/) **de** [**Projectes Europeus (OPE)**](https://ope.uib.cat/)
* [**Unitat de Divulgació i Cultura Científica (UDCC)**](https://culturacientifica.uib.cat/)
* [**HRS4R**](https://www.uib.es/es/recerca/HRS4R/)
* [**Pla estratègic 2023-2027**](https://pla.uib.cat/)

## Oficina de Transferència de Resultats d’Investigació (OTRI)

**L'OTRI: el pont entre la investigació de la UIB i la innovació empresarial**

L'**Oficina de Transferència de Resultats d’Investigació (OTRI)** de la Universitat de les Illes Balears actua com un nexe estratègic entre el coneixement generat a les aules i laboratoris universitaris i el món empresarial i social.

El seu objectiu principal és garantir que les investigacions acadèmiques no quedin al paper sinó que es tradueixin en solucions concretes que beneficiïn la societat.

**Transformar coneixement en impacte real**

L'OTRI treballa dinamitzant la transferència de resultats de recerca mitjançant la protecció d'aquests avenços —a través de patents i altres mecanismes— i la difusió mitjançant la col·laboració amb empreses o la creació d’empreses derivades (*spin-offs*), petites empreses innovadores derivades de la Universitat.

Gràcies a acords estratègics, l'OTRI facilita el desenvolupament de projectes de recerca, formació i explotació de llicències, i converteix la recerca acadèmica en una eina clau per al creixement empresarial i la millora social.

Pots saber-ne més sobre el funcionament de l'OTRI amb aquest [vídeo explicatiu](https://www.youtube.com/watch?v=FSVnfJG84wU).

https://youtu.be/FSVnfJG84wU?si=kiwtPb-Z0VSLfWe-

**Convocatòries d'innovació i transferència**

Una de les iniciatives més destacades de l'OTRI és el **Programa de Foment a la Innovació i la Transferència de Resultats de Recerca** de la UIB, gestionat per la FUEIB. Aquest programa cerca connectar el personal docent i investigador (PDI) amb empreses i la societat, facilitant la divulgació d'avenços tecnològics i promovent projectes conjunts que generin sinergies entre les dues parts.

Les empreses interessades per col·laborar poden trobar més informació sobre aquesta convocatòria [aquí](https://fueib.org/es/otri/614/fomento-a-la-innovacion-y-la-transferencia).

**Espai Valida: impulsam projectes innovadors**

L'**Espai Valida** és una iniciativa adreçada al personal docent i investigador (PDI) i al personal tècnic, de gestió i d'administració i serveis (PTGAS) de la UIB. El seu propòsit és identificar projectes amb potencial per convertir-se en productes, serveis o idees de negoci, i donar-hi suport.


* **Càpsules formatives breus**:ofereixen recursos pràctics per orientar el procés de transferència de resultats.
* **Suport personalitzat**:els projectes seleccionats reben assessorament per desenvolupar plans de valoració i comercialització adaptats a les necessitats personals.
* **Estudis addicionals**:si el projecte ho requereix, es fan proves o estudis per augmentar-ne la maduresa i captar l'atenció d'inversors.
* **Jornades de presentació**:els projectes destacats es presenten davant agents socials i econòmics i es creen oportunitats úniques per al desenvolupament.

Tens un projecte innovador? L'OTRI vol escoltar-te! Posa't en contacte amb nosaltres a l’adreça <[**valida@fueib.org**>](mailto:valida@fueib.org%20) per a més informació.

**Un equip que transforma idees en realitats**

L'OTRI no només enforteix l'enllaç entre la Universitat i les empreses, sinó que també contribueix al desenvolupament econòmic i social de les Illes Balears, tangible i positiu per a la societat.

Voleu formar part d'aquest canvi? Visitau el lloc web de l'OTRI i explorau les vostres oportunitats: [Convocatòries de l’OTRI](https://fueib.org/es/otri/614/fomento-a-la-innovacion-y-la-transferencia).



**Més informació i contacte**

Edifici de les instal·lacions esportives (campus de la UIB)

Carretera de Valldemossa, km 7,5

07122 Palma

Tel.: 971 25 96 84

Fax: 971 17 95 16

Adreça electrònica: [otri@fueib.org](mailto:otri@fueib.org)

De dilluns a divendres de 8 a 15.30 hores.

## Servei d’Activitats Culturals (SAC)

La Universitat de les Illes Balears promou la cultura com a motor de progrés i coneixement

La Universitat de les Illes Balears reafirma el compromís amb la promoció cultural a través del Servei d'Activitats Culturals (SAC), una entitat clau adscrita al Vicerectorat de Projecció Cultural i Universitat Oberta. Des de la seva creació, el SAC s'ha consolidat com a referent en la dinamització de la vida cultural dins i fora del campus universitari.

**Un espai per a la creativitat i la participació**

El SAC té com a missió principal oferir experiències artístiques i culturals que enriqueixin tant la comunitat universitària com la societat en general. La seva tasca s'estén des de la producció de projectes propis fins al suport a les iniciatives culturals desenvolupades per altres departaments i serveis de la Universitat. Així mateix, treballa estretament amb institucions i organitzacions culturals de les Illes Balears per crear propostes conjuntes que enforteixin el teixit cultural de l'arxipèlag.

El servei dona especial rellevància a les propostes sorgides dels mateixos estudiants de la UIB, com la Jove Orquestra de la Universitat de les Illes Balears (OUIB), entre altres projectes creatius i educatius.

**Un enllaç entre la Universitat i la societat**

Les iniciatives del SAC transcendeixen els límits del campus i actuen com un pont entre l'escena cultural balear i la comunitat universitària. A través de la seva programació anual, el SAC col·labora amb institucions públiques i privades per organitzar esdeveniments culturals de tota mena, des de concerts i espectacles fins a cicles de cinema i activitats literàries.

D'aquesta manera, la UIB assumeix un paper actiu en la vida cultural de l'arxipèlag promovent no només el consum cultural sinó també la creació i la participació ciutadana.

**Àrees d’acció cultural**

El SAC aborda una àmplia varietat d'[**expressions artístiques i culturals**](https://sac.uib.cat/aules/art_cultura/) organitzades en les àrees següents:

— Arts plàstiques

Activitats relacionades amb exposicions d’art i projectes visuals.

— Cinema

Projeccions i cicles de cinema que abasten des de pel·lícules clàssiques fins a produccions contemporànies i cinema independent.

— Lletres

Activitats literàries com club de lectura, trobades amb autors i recitals poètics.

— Música i espectacles

Concerts, presentacions escèniques i actuacions en directe que enriqueixen l'oferta cultural universitària.

— Cultura oberta

Espais d’intercanvi cultural i debat, amb activitats que conviden a la reflexió i al diàleg sobre temes contemporanis.

**Programes destacats de participació**

El SAC també gestiona programes i activitats especials per fomentar la [**participació**](https://sac.uib.cat/altres/participacio/) activa dels estudiants, el personal docent i la comunitat en general. Alguns dels més destacats són

— Lliga de Debat Universitari

Un espai per desenvolupar competències comunicatives i d'argumentació.

— Concursos d'escriptura i monòlegs en anglès

Activitats que fomenten la creativitat i l’ús de llengües estrangeres.

— Orquestra Universitat de les Illes Balears (OUIB)

Un projecte musical que reuneix estudiants i membres de la comunitat universitària al voltant de la música.

— Passaport Cultural

Un programa destinat a estudiants que incentiva l’assistència a esdeveniments culturals mitjançant recompenses acadèmiques i culturals.

— Aula de Teatre de la UIB

Amb el suport de Produccions de Ferro, els estudiants i altres membres de la comunitat universitària poden formar part d'un grup de teatre.

**Una aposta per la cultura i la innovació**

Amb aquestes iniciatives, la UIB es consolida com un referent cultural a les Illes Balears. El SAC promou una cultura inclusiva, participativa i accessible per a tothom, fomenta el desenvolupament personal i professional dels estudiants i acosta l'art i la cultura a tota la societat.

**Més informació i contacte**

<https://sac.uib.cat/>

## Sindicatura de Greuges

El síndic de greuges de la UIB defensa els drets i els interessos de la comunitat universitària

El **síndic de greuges** de la Universitat de les Illes Balears és l’òrgan encarregat de protegir els drets i els interessos legítims de tots els membres de la comunitat universitària.

La primera persona titular de la Sindicatura de Greuges va ser nomenada l'any 2000. Des de llavors, comptant el síndic actual, han ocupat el càrrec cinc persones.

## Funcions del síndic de greuges

Les funcions del síndic de greuges figuren al Reglament de la Sindicatura de Greuges aprovat per l'Acord normatiu 4952, de 12 d'abril de 2000.

El síndic de greuges pot actuar per iniciativa pròpia o a instància de part i no està subjecte a cap mandat imperatiu. No rep instruccions de cap autoritat i compleix les funcions amb autonomia.

Són funcions del síndic de greuges:

* **Atendre les queixes**, observacions i suggeriments que li adrecin sobre el funcionament de la Universitat. Les queixes s'han de presentar de manera raonada i fonamentada. La Sindicatura de Greuges no admet a tràmit anònims o casos relacionats amb processos judicials o administratius en curs. Els casos tramitats sempre es tracten de manera confidencial i genèrica. Quan el problema és específic de la persona interessada i terceres parts requereixin la seva identitat per a la resolució del cas plantejat, la persona interessada és informada perquè doni el consentiment per proporcionar-la.
* **Demanar informació** sobre el funcionament de tots els serveis universitaris.
* **Adoptar les mesures d'investigació** que consideri oportunes i impulsar les investigacions que consideri adients prop dels estaments afectats, vetllant perquè es resolguin, en el termini i en la forma adequats, les peticions i els recursos formulats.
* **Formular, amb caràcter no vinculant, propostes de recomanacions**, davant els òrgans competents, sobre els assumptes que s'hagin sotmès a la seva consideració i proposar fórmules de conciliació.

El síndic publica una memòria per a cada any acadèmic i, per Reglament, presenta al Claustre una memòria de cada any natural sobre les seves actuacions, incloent-hi els suggeriments, les propostes i els advertiments que se'n derivin.

## Ubicació i contacte

L’oficina de la Sindicatura de Greuges es troba a Son Lledó, a la planta baixa de l’ala de la sala d’actes. Campus universitari, carretera de Valldemossa, km 7,5, 07122 Palma.

El lloc web de la Sindicatura de Greuges és <<https://sindicatura.uib.cat/>>.

Podeu contactar o demanar cita amb el Síndic de Greuges presencialment a l'oficina o per telèfon en horari de matí, enviant un correu electrònic o emplenant un formulari en línia:

* **Telèfons**:971 17 25 41 / 971 17 24 84
* **Adreces electròniques**:[sindic@uib.es](mailto:sindic@uib.es%20) / [sindic@uib.cat](mailto:sindic@uib.cat) / [sindic@uib.eu](mailto:sindic@uib.eu)
* **Formulari web:** [en català](https://sindicatura.uib.cat/presentacio_sol/Formulario-queja/) / [en castellà](https://sindicatura.uib.es/presentacio_sol/Formulario-queja/)

**Més informació i contacte**

https://sindicatura.uib.cat/

## Servei de Relacions Internacionals (SRI)

Internacionalització i desenvolupament professional, els programes per a PDI de la UIB

El Servei de Relacions Internacionals (SRI) de la Universitat de les Illes Balears impulsa la internacionalització del personal docent i investigador (PDI) mitjançant una varietat de programes dissenyats per enriquir les seves competències i fomentar l'intercanvi de coneixement amb institucions internacionals.

Dependent del **Vicerectorat de Planificació Estratègica, Internacionalització i Cooperació**, el SRI ofereix múltiples oportunitats per potenciar la docència i la formació en un entorn global.

### El programa Erasmus+ KA131

Promou la realització de períodes de docència o formació **combinables** en centres d'ensenyament superior d'altres països europeus.

**Període de docència**: aquesta activitat permet al personal docent de qualsevol àrea de coneixement o disciplina impartir classes d’estudis oficials en una institució d’educació sòcia a l’estranger. En queden excloses les activitats o estades per a recerca.

**Període de formació**:aquesta modalitat impulsa el desenvolupament professional del personal docent a partir d'accions de formació (excepte conferències) i l'aprenentatge per observació a les universitats o institucions sòcies.

El programa inclou una ajuda europea que es destina a cobrir una part de les despeses de viatge i manutenció per impartir docència en universitats amb què prèviament s'ha signat un acord interinstitucional Erasmus+ establert per a la mobilitat de professors per a visites docents.

### DRAC: connexió amb universitats de parla catalana

A través del [programa DRAC](https://internacional.uib.cat/Mobilitat-i-intercanvi/DRAC/), el PDI té l'oportunitat de fer estades en universitats de la **Xarxa Vives d'Universitats**.

Aquestes estades poden incloure activitats, assistència a cursos o participació en seminaris en qualsevol universitat membre de la xarxa.

### Ajuts per a la internacionalització d'estudis oficials

La UIB convoca ajuts destinats a les facultats, a l’Escola Politècnica Superior, al Centre d'Estudis de Postgrau i a l’Escola de Doctorat.

L'objectiu és desenvolupar iniciatives que contribueixin a la internacionalització dels estudis oficials. **Aquests ajuts es canalitzen a través de les facultats i de l’Escola Politècnica Superior.**

### Activitats relacionades amb convenis internacionals

Amb l'objectiu d'enfortir els convenis de col·laboració amb altres universitats i centres de recerca, el SRI convoca ajuts per a:

* **Visites de professors de la UIB** a universitats estrangeres.
* **Acolliment de professors internacionals** que visitin la UIB.

Aquestes activitats no només promouen l’intercanvi acadèmic, sinó que també impulsen noves col·laboracions en docència. Pots obtenir-ne més informació [aquí](https://internacional.uib.cat/Mobilitat-i-intercanvi/Programes-per-al-PDI/Ajuts-act.-relacionades-amb-convenis/).

### Un compromís amb la projecció global

La UIB reforça la seva política d'internacionalització mitjançant aquests programes, facilitant que el PDI no només desenvolupi noves competències, sinó que també estableixi connexions amb la comunitat acadèmica global.

Aquest compromís enforteix la projecció internacional de la UIB i fomenta l’intercanvi de coneixements en benefici de tots els seus integrants.

Per explorar totes les convocatòries i detalls de cada programa, visitau la pàgina del **Servei de Relacions Internacionals** [aquí](https://www.uib.es/).

**Més informació i contacte**

<https://internacional.uib.cat/>

## Un pont cap a la convivència universitària

*La Comissió de Convivència Universitària de la UIB té com a objectiu millorar l’ambient acadèmic i promoure el diàleg i la resolució participativa de conflictes.*

La creació d'aquestes comissions a totes les universitats del país, impulsada per la [Llei de convivència de l'any 2022](https://www.boe.es/buscar/doc.php?id=BOE-A-2022-2978), cerca fortificar l'harmonia als campus. A la UIB, la comissió està integrada per dos professors, dos estudiants i dos membres del personal d'administració i serveis, i es configura com un espai d'enteniment i mediació.

«Volem fomentar un entorn de treball més saludable i ajudar a resoldre els conflictes de la manera més constructiva possible»,explica Lucrecia Burges, professora titular de Filosofia Moral i presidenta de la comissió.

La missió principal de l'òrgan és facilitar la convivència universitària mitjançant mesures alternatives de resolució de conflictes, i procurar solucions consensuades que beneficiïn totes les parts implicades.

### Límits i garanties

Tot i que la comissió té un paper mediador, les seves competències són limitades. «No actua com un òrgan punitiu i només intervé quan hi ha simetria entre les parts involucrades[. Com, per exemple, l’Oficina per a la Igualtat d'Oportunitats entre Dones i Homes](https://oficinaigualtat.uib.cat/), el Servei de Prevenció de Riscos Laborals o la [Sindicatura de Greuges](https://sindicatura.uib.es/)», aclareix la doctora Burges. Aquesta distinció assegura un procés just i protegeix els qui sol·liciten suport.

### Més enllà dels conflictes

La prevenció ocupa un lloc central en les accions de la comissió. Oferir formació sobre eines per fomentar un bon clima a classe o a la feina millora la comunicació i prevé possibles desacords.

Aquest enfocament preventiu subratlla el propòsit del projecte: construir una cultura universitària basada en el respecte mutu i la col·laboració. En un entorn acadèmic on l'aprenentatge es nodreix de l'intercanvi d'idees, la Comissió de Convivència es consolida com a pont cap a la cooperació.

### Com contactar-hi

Per contactar amb la Comissió, només cal enviar un correu a <[c.convivència@uib.cat](mailto:c.convivència@uib.cat)> per presentar un cas o sol·licitar informació.

## La identitat visual com a llenguatge compartit que defineix la UIB

*La UIB aposta per una imatge institucional sòlida i coherent gràcies a eines que en regulen des de l’emblema fins als documents administratius més quotidians.*

La UIB consolida la identitat visual mitjançant una estratègia que combina la precisió tècnica i el compromís de tota la comunitat universitària. Com destaca la responsable de comunicació interna, MMMMM: «La imatge institucional no és només estètica; projecta qui som i què representam».

### El Manual d'Identitat Institucional (MiUIB) com a eina clau per a la cohesió visual

El [**Manual d'Identitat Institucional (MiUIB)**](https://logo.uib.cat/Manual-dIdentitat-Visual-Corporativa/) és una referència imprescindible que assegura una projecció professional i coherent en tots els àmbits, i que regula aspectes tan importants com els següents:

**- Emblema institucional** amb pautes clares sobre l’ús, la mida i la ubicació.

**- Tipografia oficial** que garanteix la uniformitat en totes les comunicacions.

**– Colors corporatius** definits per reforçar el reconeixement visual.

**– Elements secundaris** que afegeixen valor sense comprometre la identitat.

### Guia d'estil gràfic: precisió en cada detall

Cada document segueix els [criteris establerts a la guia d'estil gràfic](https://logo.uib.cat/digitalAssets/707/707947_defcorsici_23guia.pdf), un manual dissenyat per garantir la uniformitat i coherència visual. Des de marges i tipografies fins als esquemes de color, no queda cap detall fora de control.

Respectar aquestes normes no és només una qüestió tècnica, sinó un compromís compartit. Tal com assenyala un membre de l'equip de disseny: «Una identitat ben cuidada transmet confiança abans, fins i tot, de llegir el contingut».​

Les plantilles es poden descarregar directament al Portal del PDI. Són a la part inferior de la primera pàgina, des de l'opció «Identitat institucional», i des del menú superior desplegable; triau l'opció d’informació i, posteriorment, la icona «[Identitat visual institucional](https://portal.uib.cat/ca/group/guest/entorn-laboral/informacio/imatge-institucional)».

### La comunicació interna, el fil conductor de la comunitat universitària

Més que una simple eina informativa, la comunicació interna és el mecanisme que connecta persones, serveis i col·lectius dins la UIB. La seva funció és fomentar la col·laboració, la participació activa i enfortir el sentiment de comunitat.

### Beneficis de la comunicació interna

*La comunicació interna a la UIB no només informa, també enforteix.*

Cada acció i missatge contribueixen a **reforçar la cultura institucional**, unifiquen els valors i objectius que defineixen la Universitat i els projecten a tota la comunitat. Alhora, **connecta** persones i departamentsi **teixeix vincles sòlids que faciliten l'intercanvi d'idees i experiències en un entorn cada cop més col·laboratiu**.

Aquesta mateixa xarxa de comunicació **atorga visibilitat a iniciatives**, i dona veu i protagonisme a esdeveniments i projectes que no només enriqueixen la vida universitària, sinó que en consoliden l'impacte dins i fora del campus.

Finalment, **impulsa la participació activa** i motiva cada membre de la comunitat a implicar-se en accions que, en conjunt, construeixen una UIB més cohesionada, forta i compromesa.

### Un esforç compartit. Construïm junts la cultura institucional

La identitat visual i la comunicació interna troben la veritable força en el compromís conjunt de tota la comunitat universitària.

La UIB entén que **la identitat institucional no és tasca exclusiva de dissenyadors o especialistes**.

Tota la comunitat universitària és còmplice a l'hora d'aplicar aquestes normes en el seu dia a dia, perquè cada document redactat, cada informe lliurat i cada correu enviat són oportunitats per projectar una imatge coherent i professional, així com per reforçar la imatge i la cultura que defineixen la UIB.

Segueix els canals oficials, participa a les iniciatives i adopta les pautes d'identitat visual amb convicció. Al cap i a la fi, la UIB som tots. Junts podem projectar una universitat que inspiri confiança, cohesió i orgull col·lectiu.

*La identitat visual i la comunicació no només són eines, són els fonaments d'una institució que avança amb solidesa i compromís compartit.*

## Fundació Universitat-Empresa de les Illes Balears. Un pont entre la universitat i la societat

Des de 1996, la **Fundació Universitat-Empresa de les Illes Balears (FUEIB)** exerceix un paper clau en la connexió entre l'àmbit acadèmic i el món professional, tant a la comunitat universitària com al teixit empresarial i social.

### Foment de la col·laboració universitat-empresa

La FUEIB treballa per apropar la Universitat a l'àmbit laboral mitjançant accions que impulsen el desenvolupament professional i la transferència de coneixement.

- Inserció professional

Estableix vincles entre estudiants i empreses per facilitar la incorporació al mercat laboral.

- Promoció de l'oferta universitària

Articula programes de postgrau i especialització orientats a la innovació tecnològica i actualització professional.

- Transferència de resultats de recerca

Fomenta la creació d'empreses de base tecnològica que contribueixin a l'avenç econòmic i social.

### Serveis estratègics a l'abast de la comunitat universitària

La FUEIB ofereix una varietat de serveis dissenyats per potenciar la formació, la investigació i la interacció amb l'entorn empresarial. Alguns d’aquests serveis són els següents:

- [Direcció i serveis generals](https://fueib.org/)

Gestió centralitzada per garantir el bon funcionament de totes les activitats.

- Gestió esportiva a [CampusEsport](https://campusesport.com/)

Administració d’instal·lacions esportives al servei de la comunitat universitària i el públic en general.

- [Orientació i inserció professional](https://fueib.org/doip)

A través del Departament d'Orientació i Inserció Professional, s'ofereixen recursos i assessorament per al desenvolupament professional dels estudiants i estudiants.

- [Impuls a l'emprenedoria](https://fueib.org/uibempren)

Ofereix assessorament a la creació d'empreses i fomenta l'esperit emprenedor.

- [R+D+I UIB](https://fueib.org/es/otri/155/contratos-y-convenios-de-idi)

Facilita la contractació de serveis de recerca i innovació a la Universitat.

- [UIBTalent Formació Avançada](https://fueib.org/uibtalent)

Desenvolupa activitats formatives d’alt nivell per a professionals i estudiants.

- [UIBCongrés](https://fueib.org/uibcongres)

Organitza i dona suport a la preparació de congressos, jornades, seminaris i altres esdeveniments acadèmics i empresarials.

- Projectes FUEIB

Dona suport a iniciatives innovadores i estratègiques per impulsar el desenvolupament de la Universitat i el seu entorn.

### Un model d’èxit en col·laboració i innovació

Amb el seu enfocament integral, la FUEIB s'ha consolidat com a referent en la promoció de l'educació superior i la transferència tecnològica. La seva tasca no només beneficia la comunitat universitària, sinó que també contribueix al creixement econòmic i social de les Illes Balears.

## CampusEsport, promoció del benestar físic i esportiu a la UIB

La Universitat de les Illes Balears (UIB) reafirma el compromís amb el benestar integral de la comunitat universitària a través de CampusEsport, un espai dedicat a la promoció de l’activitat física i l’esport com a pilars fonamentals per a la salut i la qualitat de vida.

**Espais esportius accessibles per a tothom**

[CampusEsport](https://campusesport.com/) ofereix una gamma àmplia d’instal·lacions i activitats per fomentar la pràctica d’exercici físic entre estudiants, personal docent i personal administratiu. Al campus, la comunitat universitària pot gaudir dels serveis següents:

- Instal·lacions

Piscina, sala de fitnes, pavelló esportiu, pistes de tennis i pàdel, camp de gespa i cafeteria.

- Circuits a l'aire lliure

Ideals per realitzar activitats ludicoesportives en contacte amb la natura.

- Microespais esportius

Àrees habilitades per exercitar-se durant el temps lliure.

A més, CampusEsport disposa d’instal·lacions modernes i ben equipades a preus accessibles, i garanteix que tothom que hi estigui interessat podrà accedir a una oferta variada d'activitats.

**Activitats per a tots els gustos**

CampusEsport no només disposa d'espais físics, sinó que també organitza un programa d'activitats dirigides complet que abasten des de classes de fitnes i ioga fins a entrenaments més específics. Aquestes activitats estan dissenyades per adaptar-se a nivells i necessitats diversos, i promouen una pràctica esportiva inclusiva.

Per saber més detalls sobre les instal·lacions i les activitats, podeu consultar directament l'oferta disponible a CampusEsport.

**Compromís amb la salut i la sostenibilitat**

L'[Oficina d'Universitat Saludable i Sostenible (OUSIS)](https://ousis.uib.cat/) hi té un paper clau. A través de campanyes específiques, promou la importància d'un estil de vida actiu i saludable. Entre els serveis que ofereix destaca la possibilitat d'accedir a una **consulta d'assessorament de franc** que inclou els punts següents:

- Avaluació de la condició física.

- Prescripció d’exercici físic adaptat a les necessitats individuals.

**Un estil de vida saludable a l'abast de tothom**

Amb aquestes iniciatives, la UIB cerca consolidar una cultura del benestar al campus i integrar l'esport i la salut a la vida quotidiana de la comunitat universitària. CampusEsport no és només un espai per a l'exercici físic, sinó també un punt de trobada que fomenta la interacció social i el desenvolupament personal.

## Directori

Accedeix a tots els recursos de la UIB

Per cerca

<https://www.uib.es/es/lauib/Govern-i-organitzacio/estructura/serveis/tots/>

Per tipus de recursos

<https://www.uib.es/es/lauib/Govern-i-organitzacio/estructura/serveis/>

# Avaluació del curs

Aquest curs d'autoformació s'avalua mitjançant un qüestionari en línia, senzill i disponible en aquest enllaç.

XXXXXXXXX

`